Otvaranje distributivnog centra "Gomex" - šansa za nova radna mesta\nOtvaranje distributivnog centra „Gomex“ – šansa za nova radna mesta\nObjavljeno 25.07.2013. u 13h\nIzvršni direktor za finansije kompanije „Gomex“ Dragan Ranisavljević i gradonačelnik Zrenjanina mr Ivan Bošnjak, potpisali su danas Ugovor o otuđenju neizgrađenog građevinskog zemljišta u Industrijskoj zoni Jugoistok.\nVrednost investicije iznosi između 700.000 i milion evra, saopšteno je medijima.\nNa zemljištu površine 4.800 kvadratnih metara, kompanija „Gomex“ planira da izgradi Distibutivni centar za meso i mesne prerađevine. Ova kompanija uplatiće u gradski budžet 42.000 evra, i nadoknadu za opremanje građevinskog zemljšta.\n„Ovo je veoma značajan investicioni projekat za našu kompaniju – jer je namenjen zaokružavanju veoma bitnog procesa snabdevanja naših prodavnica mesom i mesnim prerađevinama. Na ovaj način ćemo ostvariti kvalitetnije i pravovremeno snabdevanje potrošača tim proizvodima“, rekao je Dragan Ranisavljević, finansijski direktor „Gomex“-a.\nOn je dodao da će se u budućem Distributivnom centru velike količine nabavljenog mesa obrađivati i pakovati , dok će se gotovi proizvodi od mesa i mesnih prerađevina čuvati u posebnim rashladnim komorama – nakon čega će se sa jednog mesta distribuirati po „Gomexovoj“ maloprodajnoj mreži.\n„Na taj način ćemo optimizovati proces snabdevanja i postaćemo nezavisni – jer će sve biti u našoj kontroli pa ćemo biti u mogućnosti i da ispoštujemo potrebe naših maloprodajnih objekata, a samim tim i potrošača“, dodao je Ranisavljević.\nGradonačelnik Zrenjanina mr Ivan Bošnjak danas je istakao da je potpisivanje ovog ugovora još jedan dokaz dobre saradnje između lokalne samouprave i kompanije „Gomex“.\n„Nakon dužeg vremena smo dobili priliku da prodajemo građevinsko zemljiše, a posebno mi je drago što je u pitanju domaći investitor-koji će izgraditi Distributivni centar za potrebe domaćeg tržišta. Nadam se da ćemo uskoro imati priliku da vidimo završen objekat „, rekao je Bošnjak.\nOn je danas istakao da će se „grad potruditi da ispuni sve što se od njega očekuje, kao i da će novac koji ostvari od ove investicije biti uložen u dalje privlačenje investitora i uređenje zemljišta za njihove buduće investicije“.\nIzgradnja Distributivnog centra biće od velike važnosti i za brojne dobavljače iz oblasti mesne i prerađivačke industrije.\nNajpozitivniji efekat realizovanja ove investicije biće otvaranje novih radnih mesta i pružanje šanse brojnim nezaposlenim građanima da dođu do zaposlenja.\nRadovi na izgradnji će početi u septembru i ukoliko se budu odvijali predviđenom dinamikom – Distributivni centar će biti otvoren do kraja ove godine.\nTagovi:distributivni centar, industrijska zona jugoistok, kompanija gomex, mesne prerađevine, meso, zrenjanin


In Store | Na licu mesta | Zaposleni NIS-a zasadili u Pančevu 500 sadnica javora i platana\nU želji da doprinesu unapređenju zaštite životne sredine, zaposleni NIS-a, članovi Kluba volontera kompanije, u saradnji sa JKP Zelenilo Pančevo, zasadili su 500 stabala u Rafineriji nafte Pančevo i njenoj okolini...\nKako su pojasnili iz kompanije, reč je o sadnicama javorolisnog platana i srebrnolisnog javora visine oko 3,5 metara, vrednih pet miliona dinara, a novi drvoredi ukupne dužine gotovo 2,5 kilometra, osim što će ulepšati deo Pančeva u kom se nalazi rafinerija, blagotvoreno će uticati i na kvalitet vazduha u ovom gradu. U akciji sadnje drveća učestvovali su i predstavnici Ministarstva zaštite životne sredine, Grada Pančeva i JKP Zelenilo Pančevo.\nIvana Hadži Stošić, državni sekretar u Ministarstvu zaštite životne sredine, tom prilikom je istakla značaj ovakvih akcija i naglasila da kompanije na ovaj način učestvuju u ostvarenju jednog od nacionalnih prioriteta, a to je poboljšanje kvaliteta vazduha. Sadnjom više od 500 stabala javora i platana, kompanija NIS je i ovoga puta pokazala društvenu i ekološku odgovornost, kao i to da im je zaštita životne sredine primarna u poslovanju. Kao što znate, ministarstvo je i ove godine raspisalo tri javna konkursa za podršku lokalnim samoupravama za projekte kojima je cilj poboljšanje kvaliteta vazduha, a sa gradom Pančevom potpisan je i ugovor za projekat pošumljavanja. Ove godine, zajedno sa kompanijom NIS, u okviru programa društvene odgovornosti „Zajednici, zajedno“, podržali smo 29 projekata iz oblasti zaštite životne sredine, istakla je Hadži Stošić.\nVadim Smirnov, zamenik generalnog direktora kompanije NIS, podsetio je na uspešnu saradnju kompanije sa Ministarstvom zaštite životne sredine i Gradom Pančevom, i naglasio da će i u narednom periodu NIS nastaviti da ulaže u ekološke projekte. Kompanija NIS je, zajedno sa našim prijateljima iz Ministarstva za zaštitu životne sredine i Grada Pančeva, organizovala ovu ekološku akciju kojom prenosimo snažnu poruku - da je ekologija naš glavni cilj, da je zaštita životne sredine naše strateško opredeljenje i da naša kompanija od toga neće odustati, istakao je Smirnov.\nPredrag Živković, član Gradskog veća za komunalne poslove grada Pančeva, naveo je značaj dugogodišnje saradnje u okviru ekoloških i društveno odgovornih projekata sa kompanijom NIS: Sa zadovoljstvom učestvujemo u akciji sadnje više od 500 stabala, za šta je NIS donirao sredstva. Ovo nije prvi put da kao grad učestvujemo u jednoj od akcija čiji je domaćin kompanija NIS, to smo činili i u prethodnom periodu, posebno kada su ekološke teme u pitanju, kada se radi o uređenju i čišćenju gradskog priobalja, tako da ćemo i u narednom periodu nastaviti da podržavamo svaku akciju koja ima društveno odgovoran karakter.\nKompanija NIS već godinama posvećeno radi na sprovođenju „zelene“ agende, pružajući na taj način doprinos unapređenju zaštite životne sredine u našoj zemlji. Ovakvim akcijama, kompanija doprinosi ostvarenju cilja Održivog razvoja Ujedinjenih nacija o zaustavljanju klimatskih promena i njenih posledica. Stalnim ulaganjima u modernizaciju Rafinerije nafte Pančevo, i početkom rada projekta „Duboka prerada“, NIS je dodatno smanjio emisije zagađujućih materija u vazduh iz rafinerijskih postrojenja. Od 2009. godine, kompanija je u ekološke projekte, u različitim segmentima poslovanja, uložila gotovo 120 miliona evra. Rafinerija nafte Pančevo je prvo energetsko postrojenje u Srbiji koje je dobilo integrisanu IPPC dozvolu, kojom se potvrđuje da su svi proizvodni procesi usklađeni sa najvišim evropskim i domaćim ekološkim propisima.


Izmene Lisabonskog sporazuma?\nBelgijski premijer i predsednik Evropskog saveta na samitu u Briselu\nŠefovi država Evropske unije u Briselu održavaju samit na kojem bi trebalo da se usvoje nove mere pojačane kontrole budžetskih troškova članica 27-očlane organizacije.\nOčekuje se da Francuska i Nemačka iskoriste dvodnevni skup da bi vršile pritisak za unošenje spornih promena u Povelju Evropske unije, za koje smatraju da će pomoći da se izbegnu dužničke krize poput one koja je ove godine uzdrmala Grčku, ali i druge evropske zemlje.\nNemačko-francuski predlog, koji je podstakao široku raspravu, predviđa izmene Lisabonske povelje koje bi obuhvatile i uspostavljanje stalnog fonda za spasavanje prezaduženih članica. Tim predlogom se predviđaju i kazne za hronične prekršioce i privremeno suspendovanje glasačkih prava u Evropskoj uniji.\nPotpredsednica Evropske komisije Vivijan Reding, izjavila je da je poziv na promene povelje "neodgovoran", dok komesar za finansije Oli Ren smatra da bi oduzimanje glasačkog prava članicama predstavljalo kršenje sadašnje povelje. Međutim, predsednik Evropske unije Herman van Rompuj, upozorio je da novi mehanizam treba da zameni krizni fond od hiljadu milijardi dolara koji je uspostavljen ove godine i važi do 2013.


Vesti online / Vesti / Hronika / Teška noć u Beogradu: Dve osobe ranjene na Zvezdari, tinejdžer pronađen u teškom stanju\nTeška noć u Beogradu: Dve osobe ranjene na Zvezdari, tinejdžer pronađen u teškom stanju\nDve osobe povređene su tokom noći iz vatrenog oružja u ulici Pljevaljska, dok je jedan tinejdžer rano jutros pronađen u ulici Jurija Gagarina sa teškim telesnim povredama grudnog koša.\nKako je Tanjugu rekao portparol Hitne pomoći Mirko Lutovac, Hitna pomoć zatekla je u 03.17 časova mladića (16) sa teškim telesnim povredama grudnog koša u Jurija Gagarina i prevezla ga u Urgentni centar.\nNisu poznate okolnosti koje su dovele do povrede, ali se sumnja na pad sa visine.\nHitna pomoć intervenisala je u 22.51 časova u Pljevaljskoj ulici, gde je muškarac (31) zadobio prostrelnu ranu natkolenice, a žena (34) ustrelnu ranu stopala. Oboje su prevezeni u Urgentni centar.\nU Beogradu su tokom noći zabeležene i dve saobraćajne nesreće u kojima su povređene dve osobe.\nU ponoć je jedna devojka (15) povređena u svojstvu pešaka u ulici Bratstva i jedinstva i odvezena u Univerzitetsku dečju kliniku Tiršova.\nU udesu u 20.06 na Avalskom putu povređen je motociklista (38).\nHitna pomoć protekle noći je intervenisala 100 puta, od kojih 18 na javnom mestu, dok je juče tokom dana intervenisala 152 puta, od kojih 66 na javnom mestu, dodao je Lutovac.\nHRONIKA Sukob navijačkih grupa u Beogradu: Jedan ranjen, 3 uhapšena\nHRONIKA Beograd: Pucao u bivšu devojku, pa izvršio samoubistvo\nHRONIKA Pucnjava u Beogradu, ranjen mladić


Reč je o trećini ukupno planiranih sredstava, jer je za šestomesečno finansiranje ovih organizacija planom budžeta za 2014. godinu predviđeno 7.962.000 dinara.\nOstatak sredstava biće isplaćen u naredna dva meseca. O brizi lokalne samouprave za socijalne kategorije društva najbolje govori podatak da je isplata dela sredstava usledila samo dvadesetak dana nakon odluke Komisije za odobravanje projekata u oblasti socijalne zaštite i njene potvrde na Gradskom veću.\nNovac ide na račune 15 organizacija i udruženja, jer lokalna samouprava sve projekte iz ove oblasti smatra važnim, bez ikakve selekcije i prioriteta– zaključuje se u saopštenju kabineta gradonačelnika Leskovca dr Gorana Cvetanovića.\nViše iz ove kategorije « U Leskovcu obeležen Svetski dan osoba sa autizmom\tU Leskovcu će umesto 80 biti 52 kioska »


Portland i Dalas drže korak za Denverom\nBeta 24. marta 2017. 08:15\nKošarkaši Portlanda i Dalasa zabeležili su rano jutros pobede u nastavku takmičenja NBA lige i tako zadržali korak za Denverom u borbi za plej-of mesto u Zapadnoj konferenciji.\nNjujork je igrao bez povredjenog Karmela Entonija, a najefikasniji u timu bio je Kristaps Porzingis sa 18 poena.\nDalas je kod kuće uspeo da pobedi LA Klipers sa 97:95 i tako došao do 31 pobede, odnosno ima jednu više od Nju Orleansa i dve manje od Portlanda. Maverikse su do trijumfa predvodili Set Kari sa 23 poena i Harison Barns sa 21.\nLamarkus Oldridž postigao je 23 poena, dok je Kavaj Lenard dodao 19 za 55. pobedu Spursa u sezoni. Tim iz Teksasa sada ima dve pobede manje od Golden Stejta, sa kojim igra sledeće srede. Ove dve ekipe imaju ubedljivo najbolji učinak u NBA, pošto trećeplasirani tim Zapada, Hjuston ima 49 pobeda, a četvrta Juta 44. Na Istoku najbolji učinak imaju Klivlend i Boston sa po 46 pobeda.\nToronto je kod kuće pobedio Majami sa 101:84, tako da tim sa Floride nije uspeo da uveća svoju prednost na osmom mestu Istoka u odnosu na pratioce. Hit sada ima 35 pobeda, odnosno jednu više od Čikaga i Detroita, odnosno, tri više od Šarlota.\nBruklin je kod kuće pobedio Feniks sa 126:98 i tako prvi put u sezoni vezao dve pobede.\nBruklin – Feniks 126:98\nMajami – Toronto 84:101\nDalas – LA Klipers 97:95\nSan Antonio – Memfis 97:90\nPortland – Njujork 110:95


Vesti online / Sport / Fudbal / Kup: Nišlijama penal rulet, Jagodina i Spartak rutinski\nProslavili pobedu svog tima: Navijači Radničkog iz Niša\nProšlogodišnji finalista Jagodina pobedila je u osmini finala u Kragujevcu Radnički sa 3:0. Golove su postigli Miloš Lepović u 22. minutu, Filip Arsenijević u 38. minutu i Vuk Mitošević u 53. minutu.\nSpartak je kao domaćin pobedio Proleter iz Novog Sada sa 2:0, golovima Nenada Lukića u 11. minutu i Srđana Plavšića u 16. minutu.\nRadnički iz Niša je prošao posle penala, pošto je pobedio Inđiju sa 4:1. U regularnom delu utakmice bilo je 0:0.\nVečeras od 18 časova igraju Vojvodina i Sloboda, a pola sata kasnije počinje duel Metalca i Voždovca.\nPreostale dve utakmice osmine finala Kupa igraće se 19. novembra od 13 časova: Partizan - Sloga Petrovac na Mlavi i OFK Beograd - Čukarički.\nFUDBAL Spartak s penala sačuvao nadu u meč s praškom Spartom


Valjevo Архиве - Page 480 of 534 - Valjevo\n1. November 2016.\tComments Off on Koliko koštaju zimske gume\nZnate već da od 1. novembra vozači u Srbiji moraju na svojim vozilima da imaju sve četiri zimske gume ukoliko na kolovozu ima snega, leda ili poledica. Da li znate koliko te gume koštaju? Iako zimske gume nisu obavezne od 1. novembra do 1. aprila ako nema snega, leda ili poledice, stručnjaci upozoravaju da su performanse letnjih guma neogovarajuće po ...\n1. November 2016.\tComments Off on Analiza realizacije programa „Dečje nedelje“\nTradicionalna manifestacija „Dečja nedelja“, održana prve sedmice oktobra, uspešno je realizovana, ocenio je Odbor za organizaciju, čiji je predsednik član Gradskog veća Dejan Bogojević, na sastanku održanom u Gradskoj kući. Odbor je analizirao programe, a na sastanku je ocenjeno da je preko 100 programa za sedam dana, koliko traje manifestacija, veliki broj, jer se dešavalo da se pojedini termini poklapaju. ...\n1. November 2016.\t1 Comment\nDanas se sastao Savet za bezbednost grada Valjeva u užem sastavu, kojim je predsedavao gradonačelnik dr Slobodan Gvozdenović. Na današnjoj sednici razmatrana je bezbednosna situacija u Valjevu. Ocenjeno je da je bezbednost u Gradu stabilna i predložene su mere za dodatno unapređenje bezbednosne situacije. Na današnjoj sednici Saveta za bezbednost upućena je puna podrška službama bezbednosti u rešavanju slučaja ugrožavanja ...


Kingsi 14. sezonu zaredom bez plej-ofa (VIDEO) | Novinska agencija Beta\nSPORT | 10.08.2020 09:00 > 10.08 10:00\nKošarkaši Sakramenta i 14. sezonu zaredom neće igrati u plej-ofu NBA lige, pošto su u noći izmedju nedelje i ponedeljka izgubili od Hjustona, dok je Portland pobedio Filadelfiju.\nKingsi su izgubili od Hjustona sa 129:112, što je peti poraz tog kluba u NBA "mehuru", dok je Portland bio bolji od Filadelfije sa 124:121 i tako zadržao šanse u borbi za osmo mesto na Zapadu.\nHjuston, koji je ponovo igrao bez Rasela Vestbruka, do pobede je vodio Ostin Rivers koji je sa 41 poenom ostvario rekord karijere, dok je Džejms Harden dodao 32. U poraženom timu najbolji je bio Diaron Foks sa 26 poena, Bogdan Bogdanović je ubacio 13, a Nemanja Bjelica samo tri poena.\nPortland je do važne pobede protiv Filadelfije predvodio sjajni Demijan Lilard koji je meč završio sa 51 poenom.\nFiladelfija, koja je već obezbedila plej-of, na ovom meču izgubila je mnogo više od utakmice, pošto je Džoel Embid teren napustio još u prvoj četvrtini zbog povrede.\nKošarkaši Bruklina slavili su protiv Los Andjeles klipersa sa 129:120 i tako obezbedili sedmu poziciju na Istoku i duel protiv Toronta u prvoj rundi plej-ofa.\nKaris LeVert je bio najbolji u pobedničkom timu sa 27 poena i 13 skokova, dok Klipersima nije pomoglo ni 39 poena Kavaja Lenarda.\nSan Antonio pobedio je Nju Orleans sa 122:113 u direktnom duelu ekipa koje su se borile za opstanak u trci za plej-of. Najefikasniji u redovima San Antonija bio je Demar Derozan sa 27 poena, dok je na drugoj strani najbolji bio Džej Džej Redik sa 31.\nSan Antonio je deseti na Zapadu sa 31/38, odnosno ima dve pobede manje od Memfisa, dok je Nju Orleans na 12. poziciji sa skorom 30/40.\nKošarkaši Bostona pobedili su Orlando posle produžetka sa 122:119 za treći uzastopni trijumf u "mehuru", Toronto je slavio protiv Memfisa sa 108:99, dok je Oklahoma bila bolja od Vašingtona sa 121:103.


Nintendo Switch onlajn apliakcije dostupne za Android i iOS - IT magazin\nNastavlja se objava pojedinačnih funkcija za Nintendo Switch online, a kompanija je sada objavila svoje mobilne aplikacije za Android i iOS, taman pred Splatoon 2 lansiranje, koje se očekuje u petak. Ovo će biti prva igra koja će koristitti Switch Online aplikaciju, potrebnu za glasovne razgovore i slanje pozivnica preko društvenih mreža.\nSame aplikacije trenutno nisu još uvek funkcionalne, ali je pretpostavka da će se ovo promeniti u petak. Kada budu aktivne, igrači će moći da ih koriste za komunikaciju, ali i za pristup SplatNet 2 portalu, kako bi imali uvid u statistike i opremu.\nNintendo planira da u nekom trenutku naplaćuje 20 dolara godišnje za Online funkcije, ali ove godine servis je u beti i biće besplatan.


Yenkee postolje za hlađenje laptopa do 17 YSN 120, LED laptop hladnjak cena, cene Srbija, prodaja Beograd Novi Sad Niš\nYenkee postolje za hlađenje laptopa do 17 YSN 120, LED laptop hladnjak cene\nEPonuda nije internet prodavnica već Vam omogućava da brzo i lako nađete Yenkee postolje za hlađenje laptopa do 17 YSN 120, LED laptop hladnjak po najjeftinijoj ceni. Naš cilj je da kupci budu što bolje informisani o ponudi Yenkee laptop hladnjak postolje za hlađenje laptopa do 17 YSN 120, LED na tržištu Srbije. Vrlo lako nalazite željeni proizvod za kategoriju Hladnjaci za laptop cene, ne morate da lutate od sajta do sajta za Yenkee Hladnjaci za laptop, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Yenkee postolje za hlađenje laptopa do 17 YSN 120, LED laptop hladnjak sa PRODAVCEM. EPonuda ne može da garantuje potpunu tačnost specifikacije i slika za Yenkee postolje za hlađenje laptopa do 17 YSN 120, LED laptop hladnjak. Pre kupovine, podatke za Yenkee laptop hladnjak postolje za hlađenje laptopa do 17 YSN 120, LED proverite na sajtu PROIZVOĐAČA.\nYenkee postolje za hlađenje laptopa do 15 YSN 110 laptop hladnjak


Ambasada Rusije reagovala na izjavu PIC-a: Nastala situacija zahtjeva urgentne mjere – Fokus.ba\nAmbasada Rusije reagovala na izjavu PIC-a: Nastala situacija zahtjeva urgentne mjere\nAmbasada Rusije navodi kako situacija koja je nastala zahtjeva urgentne mjere, a nažalost, ponuđeni nacrt izjave odstupa od toga\nAmbasada Rusije u BiH oglasila se saopćenjem nakon Izjave Upravnog odbora Vijeća za provedbu mira (UO PIC) navodeći svoje neslaganje s procjenom ozbiljnosti situacije i stvarnim izlazima iz nje, a koje su bili predložene od strane OHR i partnera po PIC-u.\n“Mi polazimo od toga da je pitanje oko okončanja formiranja institucija BiH nakon prošlogodišnjih izbora steklo isključivo hitni karakter. Neizvjesnost paralizira rad institucija, zemlja prolazi kroz duboku političku krizu, koja utječe na dobrobit građana, koči realizaciju neophodnih reformi, nanosi štetu međunarodnom položaju BiH”, ocjenjuje Ambasada Rusije u pisanom komentaru.\nU nastavku Ambasada Rusije navodi kako situacija koja je nastala zahtjeva urgentne mjere, a nažalost, ponuđeni nacrt izjave odstupa od toga.\n“Istovremeno mi smo prinuđeni konstatovati da je sporazum trojice političkih lidera, koji su potpisali 5. augusta Načela o formiranju Savjeta ministra, praktički propao. Nepomirljive pozicije po pitanju slanja ANP su blokirale dijalog. Takva situacija može trajati neodređeno dugo. Istovremeno važna pitanja za zemlju neće se rješavati, politička i međuetnička napetost će se povećati.\nSmatrali smo potrebnim da to jasno iznesemo u izjavi, ne samo da pozovemo na dijalog, već da predložimo da se traženju rješenja pristupi što odgovornije, na osnovu Načela od 5. augusta.\nPredložili su i konkretno rješenje, o čemu su usput govorili neki političari i diplomate, usredotočivši se na onim temama koje ujedinjuju narode BiH i njihove političke vođe (oni su se našle u Načelima) i ostaviti razlike budućim institucijama koje će ih razmatrati u okviru utvrđenih procedura, u skladu sa zakonima BiH i njenim međunarodnim obavezama.\nUbjeđeni smo da odluke koje omogućavaju formiranje Vijeća ministara BiH mogu se donijeti narednih dana, u skladu sa spomenutim sporazumom između lidera tri vodeće političke stranke u BiH”, kaže se na kraju saopćenja Ambasade Rusije u BiH.\n#izdvojeno#petar ivancov#ambasada rusije\nČovićev susret s Lavrovom Ambasada Rusije organizirala mimo protokola utvrđenog s MVPBiH\nAmbasada Rusije: Ambasadori PIC-a se upliću u unutrašnje stvari suverene BiH\nBračnim parovima koji posjeduju medicinsku dokumentaciju da se liječe od steriliteta duže od tri godine biće isplaćeno po 2.000 KM za troškove...\nOtvoreno pismo Zoranu Tegeltiji: “Ovo što Vi (ne)činite je opasno po građane BiH”


Dr. Ismet Ovčina, direktor Nacionalne i univerzitetske biblioteke Bosne i Hercegovine, sa saradnicom Beditom Islamović, posjetio je juče Narodnu i univerzitetsku biblioteku „Derviš Sušić“ Tuzla. Prilikom obilaska svih odjeljenja, kolege iz Sarajeva su razgovarali sa zaposlenicima i izrazili zadovoljstvo promjenama, posebno onim na Odjeljenju za djecu, koje su nastale kao rezultat projekta „Spajalica“.\nSa Indirom Alijagić, rukovodiocem Službe za nabavku i obradu bibliotečke građe i Sanjom Dukić, voditeljicom Američkog kutka, razgovarali su i o nezahvalnoj situaciji u kojoj se nalazi NUB „Derviš Sušić“ Tuzla. Nakon pisma podrške koje je došlo prošli mjesec, kolege iz Nacionalne i univerzitetske biblioteke Bosne i Hercegovine, svojim dolaskom su nam pružili ohrabrenje i istakli koliko cijene rad i dostignuća kojima se naša biblioteka može pohvaliti nakon 70 godina postojanja. Dr. Ovčina je još jednom istakao da ova Biblioteka „mora ostati mjesto okupljanja kulturne i intelektualne elite i središte društvenih događanja.“\nPredstavnici NUB „Derviš Sušić“ Tuzla i kolege iz Nacionalne i univerzitetske biblioteke BiH, razgovarali su ovom prilikom i o planovima koje Biblioteka ima u vezi sa digitalizacijom najvrednije građe, o preduslovima koji se za to trebaju stvoriti, kao i o nekoliko mini-projekata, te o promociji knjige "Zvjezdana vrteška" (Izbor iz stvaralaštva bosanskohercegovačkih dječijih pisaca nominiranih za nagradu "Astrid Lindgren Memorial Award" 2012-2017. godina), koju će NUBBiH uskoro objaviti.\nPredstavnici Biblioteke zahvalili su se na posjeti i podršci i najavili niz aktivnosti koje predstavljaju konkretnu saradnju sa Nacionalnom i univerzitetskom bibliotekom Bosne i Hercegovine.


► Erdogan: U utorak ću izneti detalje istrage o smrti Kašogija\nU današnjem obraćanju pristalicama u Istanbulu, Erdogan je rekao da Turska traži pravdu i da će o tom slučaju "detaljno" govoriti članovima vladajuće stranke u Parlamentu, prenosi Asošiejted pres. Saudijska Arabija je juče saopštila da je Kašogi umro tokom "tuče" u konzulatu i da je zbog toga uhapsila 18 osoba, ali nije priznala tvrdnje Ankare da je novinar mučen, ubijen i raskomadan, a njegovo telo sakriveno.\nRijad nije priznao ni navode provladinih medija u Turskoj da je grupa od 15 osoba poslata iz Saudijske Arabije u Istanbul da ubije Kašogija koji je poslednji put viđen 2. oktobra, kako ulazi u saudijski konzulat po dokumenta za ženidbu.\nBrojne zemlje i međunarodne organizacije izrazile su sumnju u verodostojnost tvrdnji Rijada.\nErdogan: Poništiti rezultate lokalnih izbora u Istanbulu\nTurski predsednik Redžep Tajip Erdogan ocenio je da izborne vlasti treba da ponište rezultate lokalnih izbora u Istanbulu prema kojima je pobedio kandidat opozicije, ukazujući na nelegitimnost...


Drljača: Veoma dobra saradnja sa Ministarstvom poljoprivrede Srpske\nNačelnik opštine Novi Grad Miroslav Drljača ocijenio je da je ova lokalna zajednica imala jako dobru saradnju sa Ministarstvom poljoprivrede, šumarstva i vodoprivrede Srpske i izrazio očekivanje da će tako biti i u narednom periodu.\nDrljača je danas rekao Srni da je početkom ove sedmice razgovarao sa resornim ministrom Borisom Pašalićem o više tema važnih za opštinu Novi Grad.\n-U prethodnom periodu imali smo podršku za realizaciju projekata iz oblasti infrastrukture i poljoprivredne proizvodnje. Realizovano je i mnogo projekata u oblasti zaštite od poplava - istakao je Drljača.\nOn je naveo da je opština tražila da se u prioritetne projekte uvrsti rekonstrukcija prepumpne stanice "Grad", objekta od kojeg zavisi sistem odbrane od poplave užeg dijela grada.\n-Projekat je bio definisan za prošlu godinu, ali nije realizovan, pa smo, zbog važnosti, tražili da to bude ove godine - dodao je Drljača.\nOn je podsjetio da je ranije završeno kompletiranje prepumpne stanice "Prekosanje", te da je u toku regulacija potoka Tunjica.\n-Kada je riječ o zaštiti od visokih vodostaja, tražili smo da se u narednom periodu uvrsti projekat odvodnje visokih voda u naselju Radišići, te izdizanje dijela puta na pravcu Blagaj-Vitasovci u dužini 1.300 metara kako ne bi dolazilo do plavljenja ove putne komunikacije u slučaju visokih vodostaja - pojasnio je Drljača.\nDrljača je naveo da su uz podršku Ministarstva poljoprivrede, šumarstva i vodoprivrede Srpske prošle godine asfaltirane četiri dionice puta i izgrađena dva vodovoda.\n-To su putevi u naselju Јablanica vrijednosti 91.000 KM, Rašće-Bušević, gdje je uloženo 88.000 KM, Vejnovići-Rujiška, čija je vrijednost 35.000 KM, te Јajčani, takođe u naselju Rujiška, 36.000 KM - napomenuo je Drljača.\nOn je rekao i da je u vodovodni sistem "Šklobučari" u Dobrljinu uloženo 253.954 KM, te za završetak vodovoda u Maloj Novskoj Rujiškoj 105.967 KM.\n-Osim toga, obezbijeđena su i sredstva za dionicu puta Rašće-Bušević, projekat vrijedan 403.544 KM, i završena je sva potrebna procedura tako da radovi mogu početi čim vremenske prilike dozvole - naveo je Drljača.\nPrema njegovim riječima, sa ministrom Pašalićem razgovarano je i o veoma značajnim projektima Međunarodnog fonda za poljoprivredni razvoj /IFAD/.\nDrljača je rekao da je u okviru ovog programa već potpisan ugovor za nabavku transportnih vozila za dvije poljoprivredne zaduge "Agrojapra" i "Agronova" vrijednosti 84.216 KM, koji finasiraju Ministarstvo 70 odsto i opština i zadruge po 15 odsto.\nOsim toga, biće realizovana još dva projekta - prvi je za Udruženje pčelara Novi Grad, gdje je riječ o nabavci opreme za proizvodnju satnih osnova, a iznos od 25.510 KM zajedno će finansirati Ministarstvo, opština i udruženje.\nU drugom projektu, vrijednom 126.400 KM, predviđena je nabavka 26 junica, a zajedno ga finansiraju Ministarstvo, opština i Udruženje farmera Novi Grad.


Vesti online / Sport / Fudbal / Evandro: Otišao sam, jer u Zvezdi nema para!\nEvandro: Otišao sam, jer u Zvezdi nema para!\n"Po ugovoru koji smo potpisali, prestaje da važi kada se ne ispunjavaju novčane obaveze. Nisam mogao više tako, moram da mislim na porodicu", kazao je Evandro za "Sportski žurnal".\nZavoleo sam Beograd i Crvenu zvezdu, a posebno navijače - Evandro\nU samo dva dana Crvena zvezda ostala je bez dve ključne karike u svom lancu, bez trenera i plejmejkera. Dan pošto je Robert Prosinečki dao ostavku na mesto šefa stručnog štaba, klub je napustio i brazilski fudbaler Evandro.\n"Ne vraćam se više u Crvenu zvezdu. Odlazim, nema para!", istakao je razlog odlaska Evandro za "Sportski žurnal".\nBrazilac je objasnio da nije bilo pravnih prepreka da napustio "crveno-bele".\n"Po ugovoru koji smo potpisali, prestaje da važi kada se ne ispunjavaju novčane obaveze. Treniram, igram utakmice i onda nema para. Nisam mogao više tako, moram da mislim na porodicu. Ona mi je na prvom mestu, rastajem se za Zvezdom da bi i mojim ukućanima bilo bolje", istakao je Evandro.\nEvandro je istakao da nije ljut ni na koga, da je i ranije bilo problema sa isplatama, da je i zbog toga kasnio na početak priprema.\n"Nisam ni na koga ljut. Bilo mi je lepo u Beogradu, zaveleo sam grad i klub. Zauvek ću pamtiti navijače. Igrao sam najbolje što sam mogao, možda sam u pojedinim utakmicama mogao i bolje, ali mislim da nisam bio promašaj".\nU utorak su u Zvezdi istakli da se Evandro vraća u Brazil zbog porodičnih problema, a da je jedan od razloga za raskid saradnje i njegov ugovor od 400.000 evra.\n"Isplaćena su mu sva dugovanja od prošle sezone, a vraća se kući zbog porodičnih problema. Sve je urađeno na korektan način. Već mesec dana Evandro je u nekoj vrsti zahteva da se vrati u Brazil, jer ima porodične probleme, zbog čega smo mu izašli u susret. Nije tajna da ima i najveći ugovor i da će na taj način biti skinute značajne finansijske obaveze za narednu godinu", rekao je Goran Vasilijević, zamenik sportskog direktora.\nCrvena zvezda u četvrtak dočekuje francuski Bordo, u prvom meču plej-ofa kvalifikacija za Ligu Evrope.\nJokić: Najbolja partija u karijeri nije...\nSreda 22.08.2012. 16:08\nPa mora i Lukić da misli na porodicu! Ko će da ih finansira?


LJUBICA CUCA SOKIĆ / Kulturni centar Vršac / decembar 2008\nPOSLEDNJI SUSRET SA LJUBICOM CUCOM SOKIĆ\nKulturni centar u Vršcu, u saradnji sa Muzejom savremene umetnosti Vojvodine i Galerijom RIMA iz Kragujevca, odlučio je da otvori veliku, reprezentativnu izložbu slika Ljubice Cuce Sokić iz bogate privatne kolekcije Aleksandra Milojevića upravo 9. decembra 2008. godine, u čast umetnicinog 94. rođendana. Tako je ova izložba ušla u našu istoriju umetnosti kao poslednja manifestacija priređena za života velike slikarke. Sutradan pre podne, 10. decembra, direktorka Kulturnog centra, NAda Grozdanić, zajedno sa svojom saradnicom Jelenom, želela je lično da preda Cuci - uz buket ruža - kataloge izložbe i fotografije sa otvaranja koje su svedočile o velikom interesovanju publike za njene radove, i istovremeno o ogromnom poštovanju prema njenoj ličnosti.\nPrimila nas je u svom starinskom stanu, u ulici Braće Jugovića, i s toplinom, gotovo sa iznenađenjem i vidnim naporom nastojala da čuje priču o velikoj izložbi koju sama nije mogla da poseti. Izvesna pomirenost sa sudbinom koja je kucala na vrata, čak sa nekoliko puta ponavljanom željom "da se TO već jednom desi, vreme je, nije pristojno tako dugo živeti, deco draga" - govorila je Cuca - čitali su se na njenom licu. Bila je bez tragike, sa očevidnim umorom u očima, ali i sa neodoljivom verom da može i poslednjim snagama svog iscrpljenog bića da prenese mladima još neka sećanja, neka iskustva... kako se ne bi zaboravile njoj drage ličnosti koje čine našu kulturu slojevitom i bogatijom, kako bi svet bio uređeniji i bolji, i kako bi Umetnost dobila više životnog prostora... Susret nije dugo trajao - Cuca je bila fizički sve slabija, iako duhovno orna, pozitivna i plemenita - samo nekoliko dana kasnije - zaklopila je oči.\nTako je njena poslednja izložba za života, postala prva komemorativna, a onda su se ređale i izložbe u Kragujevcu, Beogradu, Novom Sadu, sada u Despotovcu... Gotovo cela godina posvećena je Cucinom opusu i to je s razlogom svaki put praznik naše kulture.


Osuđeni na po pet meseci zatvora zbog krivičnog dela stvaranje kriminalne organizacije\nSporazum o priznanju krivice sa Specijalnim tužilaštvom Crne Gore potpisalo je još pet državljana Srbije osumnjičenih za stvaranje kriminalne organizacije koja je pripremala teroristički napad u Crnoj Gori, objavila je danas podgorička štampa.\nPrema tom sporazumu oni su priznali da su deo kriminalne organizacije i provešće po pet meseci u zatvoru, piše današnja "Pobjeda".\nOni su nakon nagodbe sa Tužilaštvom napustili istražni zatvor u Podgorici i na slobodi su, uz obavezu da do okončanja sudskog postupka ne napuštaju teritoriju Crne Gore.\nSporazum su potpisali Nikola Đurić, Siniša Ćetković, Aleksandar Čurović, Dejan Stanojević i Milan Dušić, dok su u pritvoru ostali Bratislav Dikić, Branka Milić, Dragan Maksić, Srboljub Đorđević i Ivica Matić, navodi podgorički list.\nRanije su to učinili srpski državljani Aleksandar Aleksić, Miloš Aćimović i Perica Andrić, oni su 17. februara u sudnici Višeg suda priznali da su bili deo kriminalne organizacije.


22:02 06 Avgust 2020\nPredsedavajući Predsedništva BiH Milorad Dodik i članovi Predsedništva Željko Komšić i Šefik Džaferović borave u dvodnevnoj zvaničnoj poseti Briselu.\nPacka iz Londona: Priština skreće sa puta EU i NATO-a\nBritanski Bi-Bi-Si piše o glasanju u kosovskom parlamentu o formiranju tzv. vojske Kosova, ocenjujući da je Priština, ako je i dalje na evroatlantskom putu, značajno skrenula sa njega u poslednje vreme.\nŠamari Prištini iz EU zbog taksi i vojske\nTokom sastanka EU lidera u Briselu kiparski predsednik Nikos Anastasijades i šefica EU diplomatije Federika Mogerini govorili su o problemima u dijalogu Beograda i Prištine, tarifama na srpsku robu koje „blokiraju dijalog“ i potezu transformacije Kosovskih bezbednosnih snaga, za koji su rekli da nije dobrodošao, saznaje Tanjug u Savetu.\nPremijer privremenih prištinskih institucija Ramuš Haradinaj optužio je danas šeficu evropske diplomatije Federiku Mogerini da je odgovorna za prekid dijaloga Beograda i Prištine.\nMogerinijeva: EU preduzima mere po pitanju Azovskog mora\nEvropska unija bi mogla uskoro da preduzme konkretne mere po pitanju situacije u Azovskom moru, izjavila je visoka predstavnica EU za spoljnu politiku Federika Mogerini.\nMogerinijeva: EU ne priznaje izbore u Donjecku i Lugansku\nEvropska unija neće priznati izbore koji će u nedelju biti održani u samoproglašenim republikama Donjecka i Luganska, izjavila je šefica evropske diplomatije Federika Mogerini.


VELIKA IZNENAĐENJA OBELEŽILA SENIORSKO PRVENSTVO U NIŠU - JK CEMENT\nHome / Vesti / VELIKA IZNENAĐENJA OBELEŽILA SENIORSKO PRVENSTVO U NIŠU\nVELIKA IZNENAĐENJA OBELEŽILA SENIORSKO PRVENSTVO U NIŠU\nU subotu, 15.03.2014. godine u sportskoj dvorani „Čair“ u Nišu, održano je prvenstvo Srbije za seniore, na kojem je nastupilo 139 takmičara, od kojih 89 u muškoj i 50 u ženskoj konkurenciji, iz 42 kluba. Tehnički organizator ovog prvenstva, JK „Kinezis“ iz Niša, se potrudio da organizacija bude na vrlo dobrom nivou, ali je na kraju sve pokvario jedan neodgovorni gledalac koji je verbalno napao rukovodioca ovog takmičenja prof.dr Miroljuba Blagojevića. Takmičenje je otvorio gradonačelnik Niša, Prof. dr Zoran Perišić, koji je, i pored velikih predizbornih obaveza, našao vremena da dođe u nišku dvoranu i biranim rečima poželi dobrodošlicu našoj judo porodici, a sportistima, da u fer i sportskim borbama pokažu ko je bolji. Na žalost u Niš nisu došli, da srpsku judo elitu pozdrave, ni predsednik Skupštine Ivan Todorov, ni predsednik Upravnog Odbora Judo saveza Srbije, Svetislav Vukmirica.\nZa najbolje takmičare, žiri je proglasio Jandrić Ivanu, iz novosadskog „Partizana“, a u muškoj konkurenciji, Vukičević Marka iz beogradskog „OJK“-a.\n„Cement“ je predstavljao samo Jasmin Kajić, jer je Vladimir Grujović, u kategoriji do 81 kg, dobio grip uoči samog prvenstva, a Goran Prgonjić nije stigao iz Švedske, da bi branio titulu prvaka, osvojenu prošle godine u kategoriji do 100 kg. Šteta jer je baš u ove dve kategorije bilo najviše iznenađenja na ovom prvenstvu, ali o tome u nastavku ovog raporta.\n-60 kg: JASMIN KAJIĆ 3. mesto\nJasmin Kajić je na ovaj šampionat došao da brani bronzanu medalju od prošle godine i uspeo u tome. On je voljom žreba, u prvom kolu bio slobodan i čekao je pobednika iz meča JURAKIĆ Denisa iz kikindskog „Partizana“ i Mandić Alena iz „BA“. Pobednik je bio Jurakić koji je ekspresno savladao i našeg Kajića koji je posle nepripremljenog i nespretnog ulaska „joko-tomoe“, već u prvom gardu, ostao u zahvatu „kesa-gatame“. Jurakić se ovom pobedom plasirao u polufinale a potom i ufinale gde je pobedio i tako odbranio prošlogodišnju titulu prvaka Države. Naš Kajić Jasmin je morao u repesaž gde je pokazao da je jedan od boljih lakaša u Državi. U prvom kolu repesaža iponom je savladao Mandić Alena a u drugom i Stefanović Dušana iz beogradskog „OJK“-a. U borbi za medalju, takođe je bio na visini zadatka, i sa dva waza-arija savladao Majkić Miomira iz vrbaškog „Torija“. Obzirom da je on tek ove godine izašao iz juniora nadamo se da će vrednim treniranjem u narednim godinama postići i bolje rezultate od ovoga. U svakom slučaju zaslužuje čestitke jer je poražen samo od Jurakića, koji je trenutno neprikosnoven u ovoj kategoriji.\nVukolić Nenad iz sremskomitrovačkog „Sirmiuma“, koji za „Cement“, već 5 godina radi Super ligu, nije bio na visini zadatka. Iako je u Niš došao kao prvak Vojvodine do 66 kg, gde je u finalu sa dva waza-arija, lagano savladao Nikolajević Predraga iz „Dinama“, u Nišu je posle dve pobede i dva poraza zauzeo skromno 7-mo mesto. U prvom kolu savladao je Lemić Nikolu iz „Kinezisa“ a potom za ulazak u polufinala izgubio od Nikolajevića iz „Dinama“. Vukolić je u ovaj meč ušao kao da ima tapiju na pobede nad ovim veoma dobrim borcem, što je Nikolajević iskoristi i sa nekoliko oštrih ulazaka na „yoko-tomoe“, prosto „sasekao“ Vukolića. U repesažu Vukolić je na jedvite jade, kaznama, savladao Ilić Miloša iz beogradskog „Partizana“ ali je u sledećoj borbi zasluženo izgubio, od još jednog iznenađenja u Nišu, Mihajlović Mihajla-Saxa. Mihajlović je epitet iznenađenja stekao posle ove borbe, kada je u borbi za medalju, savladao prošlogodišnjeg prvaka kategorije, Ciganović Iliju-Cigu, ostavivši ga tako bez ijedne medalje. Pre šampionata u ovo niko ne bi poverovao jer je Ciga prošle godine osvojio bronzanu medalju na prvenstvu Evrope za juniore u Sarajevu, čime je potvrdio da je jedan od naših najboljih boraca. Nadamo se da će se Ciga brzo povratiti od ovog šoka i da će nastaviti da nas raduje na međunarodnoj sceni.\nRaport sa ovog prvenstva bi počeli rečenicom „mnogo iznenađenja u niškom Čairu“, a ništa ne bi pogrešili ni kada bi počeli sa „dan kada su padali šampioni“, ili „juniori nadmašili seniore“…\nIako je ovo bilo seniorsko prvenstvo Države najbolji na njemu su bili juniori. Oni su osvojili čak 3 prva mesta i zlatne medalje, a samo trojica prošlogodišnjih prvaka su odbranili titule i to, Jurakić Denis do 60 kg,, Kukolj Aleksandar do 90 kg i Gajić Vladimir preko 100 kg). Ako izuzmemo Jurakića koji je još junior, ali je i prošle godine bio prvi u seniorima, pa nije nikakvo iznenađenje, junaci dana su bili Majdov Nemanja, u kategoriji do 81 kg i Đorda Slobodan, u kategoriji do 100 kg. Njima uz rame, bio je i domaći takmičar u kategorji do 81 kg, Aleksić Lazar, koji je, velikom borbenošću, stigao do finala te kategorije.\nMajdov Nemanja, koji je tek ove godine zakoračio u juniorski uzrast, je do titule morao pobediti sav „krem“ ove kategorije, i u tome je uspeo. On je u prvom kolu bio bolji od vojvođanskog prvaka, Kovačević Vukašina iz novosadske „Bezbednosti“. U drugom kolu ga je čekao prošlogodišnji vicešampion, i jedan od naših najboljih boraca u ovoj kategoriji, Ivezić Miroljub, iz Brusa, koji od pre dve godine nastupa za niški „Kinezis“. Iako je favorit bio Ivezić, mlađani Majdov je mudrim vođenjem borbe pokazao zašto je kadetski vicešampion Evrope. Posle pobede nad Ivezićem, Majdov je u polufinalu morao proći još jednog našeg internacionalca, naturalizovanog srbina iz Rusije, Nefedov Alekseja, koji nastupa za novosadsku „Slaviju“. Posle odlične borbe, Majdov je Nefedova bacio za ipon, u kojem se ovaj malo i povredio, tako da posle i nije branio bronzanu medalju protiv bivšeg prvaka Države, Ostojić Boška iz „Crvene Zvezde“. Kada smo kod Boška i on je bio prvorazredno iznenađenje jer je doživeo neprijatan poraz, već u prvom kolu, od već pomenutog, Aleksić Lazara iz „Kinezisa“, i to na ipon. U finalu su se sastala dva juniora, Majdov i Aleksić a bolji je bio Majdov, i zasluženo osvojio svoju prvu titulu seniorskog prvaka Srbije. Nema sumnje da će ih biti još. Iako ga bučna niška publika nije baš nagradila aplauzom (a i kako bi, kad je pobedio njihovog ljubimca Aleksića) on se sportski poklonio sa tatamija, pozdravljajući ih prepoznatljivim judo pozdravom. Njegov otac i trener, Ljubiša Majdov, koji je i ovde u Nišu sedeo na trenerskoj stolici, nije krio zadovoljstvo što je oba sina iz BIH, prebacio u Srbiju. Da podsetimo da mu je stariji sin Stefan, koji je ovde osvojio 5-to mesto, osvojio titulu juniorskog prvaka Srbije pre 15 dana, takođe u Nišu, pobedivši u finalu mlađeg brata, Nemanju.\nU kategoriji do 100 kg je takođe došlo do smene „vladara“, doduše ne u dirktnoj borbi, jer su i prošlogodišnji prvak, Goran Prgonjić iz „Cementa“, i viceprvak Jurišić Stefan, iz „Rakovice“, izostali sa ovog takmičenja. No to nije umanjilo radost mladog Đorda Slobodana, koji je pravo sa Romanije došao da pomrsi račune favoritima. On je prošle godine uzeo državljanstvo Srbije i sa svog Sokoca se preselio u beogradsku „Rakovicu“, i eto za mesec dana osvojio i juniorsku i seniorsku titulu. U prvom kolu je savladao Bogdanović Nemanju iz „OJK“-a i najavio da će biti težak „zalogaj“ za sve u ovoj kategoriji. U drugom kolu protivnik mu je bio Budić Predrag iz „Žandarmerije“, koji je na ovaj šampionat došao sa prošlogodišnjom bronzom, ali i sa ambicijom da se pozlati. Možda bi u tome i uspeo da mu na megdan nije stao raspoloženi Đorda, i onako visok i stasit kakvog ga je Bog dao, onemogućio sve napade Budića, koji se nije mogao izboriti ni za gard. U polufinalu Đorda se sastao sa klubskim drugom, Glušac Matejom, koji je prošle godine prešao iz „Partizana“ u „Rakovicu“. Iako je Glušac poveo na yuko, Đorda je napakovao svoj dominantni gard i prelepim osoto-garijem bacio Glušca za ipon, što je bio i plasman u finale. U finalnom meču protivnik mu je bio iskusni domaći borac Milošević Nikola-Kile, koji se na domaćem tatamiju odlično borio i stigao do finala ove kategorije. Iako je publika očekivala da pobedi njihov sugrađanin, pobedio je Đorda i pokazao da mladost ne mora biti hendikep, već prednost. Ovo je bila i poslednja Kiletova borba, u pojedinačnoj konkurenciji, pa je njegov trener, dr Mirsad Nurkić, izašao na tatami i uz iskreni i prijateljski zagrljaj, predao mu veliki pehar, u znak pažnje i poštovanja za sve što je uradio za njihov klub i grad. Dižući pehar Kiletu su zasuzile oči a publika je gromkim aplauzom pozdravila svog idola i istinskog sportskog i ljudskog šampiona. U senci ovog prizora, Đorda je sa podignutim rukama, kao istinski pobednik dana, napustio tatami i od svih judo znalaca dobio iskren aplauz koji znači da će još dugo harati domaćim ali i i međunarodnim tatamijima.\nI u kategorijama do 66 i do 73 kg došlo je do smene vladara. U kategoriji do 66 kg prvak je postao Vukičević Marko iz „OJK“-a, tako što je u prvom kolu bio slobodan, a u drugom bio bolji od Mirković Stefana iz Niša. U polufinalu se sastao sa prošlogodišnjim prvakom, Ciganović Ilijom iz „Rakovice“. U ovom vrlo zanimljivom meču Vukičević je poveo na yuko a potom mudrom taktikom čuvao stečenu prednost. Ciga je navaljivao ali je Đavo odbijao sve napade prihvatajući rizik da bude kažnjen. Posle dva shido-a, on je uspeo baciti Cigu za još jedan yuko i utvrditi svoju prednost u meču. U zadnjih pola minuta borbe dobio je i treći shido. U nastojanju da ga natera na četvrtu kaznu, što bi značilo i diskvalifikaciju, Ciga nije uspeo i morao se oprostiti od titule, a Vukičević je podigao ruke u znak zadovoljstva plasmanom u finale. U finalu ga je čekao Nikolajević Predrag iz pančevačkog „Dinama“, koji je u polufinalu na veličanstven ipon, tehnikom „yoko-tomo-enage“, savladao Ćosić Igora iz „Rakovice“. Vukičević je i u finalu pokazao da je sazreo za seniorsku titulu, iako je tek ove godine postao mlađi senior, i velikom borbenošću i željom savladao Nikolajevića, i to iponom, na „kouchi-gari“.\nU kategoriji do 73 kg, očekivalo se da titulu zadrži Kovačević Ljubiša iz „Slavije“, jer je do finala delovao zaista raspoloženo. No u finalu je poražen od još jednog iznenađenja ovog šampionata, Petrović Nemanje, iz „Rakovice“. Nemanja je do finala stigao tako što je u prvom kolu pobedio Rilak Savu iz „Kinezisa“, a u drugom i borbenog, Mitrović Dragana iz beogradskog „Partizana“. U polufinalu je savladao prošlogodišnjeg vice prvaka, Mirković Jovana iz „Žandarmerije“ i tako se plasirao u zasluženo finale. Kako je započeo takmičenje Nemanja ga je tako i završio, bacivši u finalu Kovačevića na prelep ipon.\nU kategorijama do 90 i preko 100 kg nije došlo do promene vlasnika titule. U super teškoj kategoriji Gajić Vladimir iz „Slavije“, sačuvao je titulu tako što je u prvom kolu bio bolji od Mihajlović Miloša, a u drugom i od Đukanović Marka iz „Dinama“. U polufinalu je savladao mladog Ćulum Žarka iz „Rakovice“ i plasirao se u finale gde ga je čekao Božinić Božidar iz „Crvene Zvezde“, koji je u polufinalu bio bolji od Jeremić Nikole iz „Rume“. U ovom finalu nismo videli bog zna kakvu borbu jer su oba takmičara, verovatno zbog velikog uloga, mudro taktizirala tako da je pobednika odlučio shido manje. Mudriji je bio Gajić i tako odbranio titulu prvaka Države osvojenu prošle godine u Kikindi.\nU kategoriji do 90 kg očekivalo se veliko finale između Kukolj Aleksandra iz „Rakovice“, i našeg jedinog „olimpijca“, Dmitrija Gerasimenka iz „Crvene Zvezde“, koji se posle uspešne operacije ramena, oporavio i vratio na tatami. Zbog ove borbe mnogi ljubitelji dobrog judoa su potegli put iz Novog Sada ili Beograda, a uživala je i Niška publika, među kojom je bio i jedan od naših najboljih boraca svih vremena, legendarni, Borivoje Cvejić iz Beograda. I Kukolj i Gerasimenko, u prvim kolima su bili slobodni, a potom su, sa po dve pobede, stigli do finala. Kukolj je do finala savladao Borenović Boška iz „Dinama“, i u polufinalu, Begović Dragana iz novosadskog „Borca“, a Gerasimenko, Vasković Aleksandra iz Bora, i u polufinalu, prošlogodišnjeg vice prvaka, Nenković Uroša iz beogradskog „Partizana“. U finalni meč i Kukolj i Gerasimenko su ušli vrlo oprezno, ne „otvarajući“ se previše, što im je donelo po jednu kaznu i odvelo ih u produžetke. Možda je malo agilniji bio Gerasimenko. U „golden score“-u je već moralo da se rizikuje pa smo videli nekoliko dobrih ulazaka od strane oba borca. Kada se već moralo na sve ili ništa Kukolj, koji je čitav meč vrlo strpljivo čekao dobru priliku, plasirao je svoj niski „tai otoshi“ i Gerasimenko se našao na plećima. Sudiji Maleševiću iz Rume je ostalo samo da podigne ruku u vis, za ipon, i proglasi Kukolja za pobednika. Ovom pobedom Kukolj je zadržao dominaciju u ovoj kategoriji i najavio da će, iz svih oružja, od maja meseca, napasti olimpijsku normu za Olimpijske igre u „Riu“, 2016-te, koju toliko želi, kao i svi mi. Ali od svih nas najviše se radovao Sokol Ukić koji je Kukolja pratio i stipendirao i kada Aca nije bio ovog formata.\nVeliku zamerku bi stavili rukovodiocima ovog takmičenja, koji su finalne borbe sačuvali za kraj, a onda na opšte nezadovoljstvo publike, na tri strunjače, stavili tri zadnja finala, tako da smo jednovremeno morali pratiti finalne borbe u kategorijijama, do 73 kg, do 90 kg i preko 100 kg. Ovo je bila velika greška jer su finalisti u sve te tri kategorije zaslužili pažnju kompletne publike u dvorani, a ne samo jedne trećine. U tom finalnom bloku bolje nisu prošli ni finalisti u kategorijama do 81 i 66 kg koji su takođe radili jednovremeno. Da li ćemo 15 minuta ostati duže u dvorani, nikome nije bilo važno, sem možda njima i zaslužili su „crni grand prix“.\nU ženskoj konkurenciji nije bilo „vatre“ kao kod muškaraca. Titule su sačuvale 4 prošlogodišnje prvakinje, a u samo 3 kategorije titula je promenila vlasnicu, uglavnom zbog toga što prvakinje nisu došle u Niš. Samo je u kategoriji do 48 kg titula „preoteta“ u direktnoj borbi. Nikolić Milica iz „Crvene Zvezde“, je u tom finalu, posle iscrpljujuće borbe, nadvisila prošlogodišnju vlasnicu trona, Savić Julijanu iz „Čukaričkog“, inače aktuelnu juniorsku vicešampionku Evrope, ali u kategoriji do 44 kg. U kategoriji do 52 kg, Veljković Katarina iz novosadskog „Partizana“, pobedila je u finalu juniorsku prvakinju, Momčilović Aleksandru iz „Niša“. Do 57 kg, najbolja je bila slavijašica, Rogić Jovana, koja je u zanimljivom finalu bila bolja od Morić Dijane iz novosadskog „Partizana“, i tako sačuvala prošlogodišnju titulu. U kategoriji do 63 kg. titula je ostala u vlasništvu Nikolajević Marijane iz „Dinama“, koja je u finalu bila bolja od Šimonković Nataše iz novosadskog „Partizana“. Do 70 kg, prvak je još jedna novosađanka i to Jandrić Ivana, koja je u finalnom meču bila bolja od domaće takmičarke, Stanković Dijane. Ona je, od strane žirija, proglašena i za najbolju takmičarku šampionata. U kategoriji do 78 kg, titulu je osvojila Tuba Una iz beogradskog „Partizana“,koja je u finalu bila bolja od Žabić Jelene iz „Partizana“, ali novosadskog. U kategoriji preko 78 kg, nije bilo nikakve dileme. Juniorska prvakinja Evrope, Žabić Milica, je sve tri svoje protivnice savladala maksimalnim rezultatom, i tako potvrdila da je trenutno naša najbolja heroina, i da će još dugo vladati ovom kategorijom, i u juniorskoj i u seniorskoj konkurenciji.\nKada su podeljene medalje i pehari, i pobednici sišli sa pobedničkog postolja, mislili smo da je konačno jedan šampionat prošao bez incidenata, ali smo se prevarili. Jedan gledalac je sa tribina ušao u ograđeni prostor, i za žirijskim stolom, verbalno nasrnuo na predsednika takmičarske komisije, i rukovodioca ovog takmičenja, prof.dr Miroljuba Blagojevića. Da se tu nije našao trener „Zvezde“ Đurišić Andrija, kao i funkcioneri „Kinezisa“, Nurkić i Bratić, možda bi došlo i do fizičkog obračuna. Ovaj incident je pokvario ukupan utisak o ovom šampionatu, za koji se niški „Kinezis“ potrudio da ga dobro organizuje pa čak obezbedi odličnu statistiku, što mnogi organizatori ne čine.\nSve u svemu, ako zanemarimo pomenuti incident, možemo zaključiti da je u Nišu bilo dobrog judoa, dosta lepih ipona, i velikih iznenađenja. Da li su se pravi seniori malo zamorili, ili su juniori znatno napredovali, videćemo već na njihovim Evropskim šampionatima, koji su na programu, od 24-27.aprila u francuskom Monpeljeu (za seniore) i od 19-21. septembra, u rumunskom Bukureštu, za juniore. Nadamo se da će neko od srpskih „orlova“ iz Francuske doneti medalju, a od juniora očekujemo bar dve.\nBeočin, 16.03.2014. godine


Sajam roditeljstva u Vranju - VOM\nNaslovnaVestiDruštvoSajam roditeljstva u Vranju\nSajam roditeljstva u Vranju\npetak, 25. marta 2022 : 09:59\nU subotu, 26. marta 2022. godine, sa početkom u 11 časova u vrtiću „Sunce“, održaće se Sajam roditelјstva u Vranju. Treći po redu Sajam roditelјstva, koji zajedno organizuju Ministarstvo prosvete, nauke i tehnološkog razvoja i Grad Vranje, svečano će otvoriti pomoćnik ministra za međunarodnu saradnju i evropske integracije, Aleksandar Jović i zamenica gradonačelnika grada Vranja, Zorica Jović.\nCilј Sajma roditelјstva jeste da roditelјi kroz različite edukativne i interaktivne radionice saznaju kako da unaprede svoje roditelјske veštine, dobiju informacije o uslugama i vidovima podrške sistema koje mogu ostvariti na nivou lokalne samouprave, kao i da zajedno sa svojom decom učestvuju u kreativnim, istraživačkim, sportskim i drugim aktivnostima.\nSajmovi roditelјstva sprovode se u okviru Projekta inkluzivnog predškolskog vaspitanja i obrazovanja, Ministarstva prosvete, nauke i tehnološkog razvoja koji se realizuje uz podršku Svetske banke i unapređuje dostupnost, kvalitet i uslove predškolskog vaspitanja i obrazovanja za svu decu. Projekat podržava Nove osnove programa predškolskog vaspitanja i obrazovanja, osnažuje kompetencije vaspitača za implementaciju novog programa, pruža podršku porodicama sa decom, sa fokusom na porodice iz osetlјivih društvenih grupa, podstiče uklјučivanje dece u kvalitetan sistem predškolskog vaspitanja i obrazovanja, u cilјu obezbeđivanja jednakih uslova za razvoj sve dece. Pored navedenog, kroz projekat se obezbeđuje i 11.000 novih mesta u vrtićima za decu, kroz izgradnju novih i rekonstruciju i adaptaciju postojećih objekata.\nPrethodni tekstZdravstveni centar se pridružio akciji prikupljanja pomoći za Vukana\nSledeći tekstU Pčinjskom okrugu 18 novozaraženih koronavirusom


Vlada usvojila više predloga zakona – BALKAN TV NOVI SAD\nHomeVestiVlada usvojila više predloga zakona\nVlada usvojila više predloga zakona\nVlada Republike Srbije usvojila je na sednici Predlog zakona o naknadama za korišćenje javnih dobara, kojim će se na jednom mestu objediniti sve naknade koje se plaćaju za korišćenje prirodnih bogatstava, dobara od opšteg interesa i dobara u opštoj upotrebi.\nTime se uspostavljaju jasna pravila u sistemu javnih prihoda, obezbeđuje optimalno korišćenja javnih dobara i privredi garantuje predvidivost troškova poslovanja.\nNaknade za korišćenje javnih dobara, nakon usvajanja ovog zakona, uvodiće se samo ovim propisom, što će pružiti pravnu sigurnost privrednim subjektima.\nNa sednici su usvojeni i Predlog zakona o izmenama i dopunama Zakona na dohodak građana i Predlog zakona o izmenama i dopunama Zakona o doprinosima za obavezno socijalno osiguranje.\nPrvim zakonskim predlogom obezbeđuje se suzbijanje sive ekonomije i nelegalnog rada fizičkih lica u ugostiteljstvu i turizmu u objektima domaće radinosti i seoskim turističkim domaćinstvima, za koje se procenjuje da je trećina u takozvanoj sivoj zoni.\nDrugim zakonskim predlogom predviđa se smanjenje stope doprinosa za osiguranje za slučaj nezaposlenosti sa 1,5 odsto na 0,75 odsto. Na taj način obezbeđuje se manje fiskalno opterećenje prihoda koje fizička lica ostvare po osnovu rada, i smanjenje troškova poslovanja za poslodavce i druge isplatioce prihoda, sa druge strane.\nPredlogom zakona o izmenama i dopunama Zakona o radnom vremenu posade vozila u drumskom prevozu i tahografima, koji je danas usvojen, stvara se pravni osnov Agenciji za bezbednost saobraćaja za izdavanjem kartice za tahografe druge generacije.\nDodatno se propisuje mogućnost radionicama za digitalne tahografe da koriste „smart“ tehnologiju, u cilju suzbijanja crnog tržišta i sive ekonomije u ovoj oblasti.\nVlada je usvojila i Predlog zakona o izmenama i dopunama Zakona o načinu određivanja maksimalnog broja zaposlenih u javnom sektoru kojim se važenje ovog zakona produžava do 31. decembra 2019. godine.\nVlada je obrazložila da su smanjenje zarada, zabrana zapošljavanja i racionalizacija broja zaposlenih u javnom sektoru, mere koje su najviše doprinele smanjenju rashoda i uspehu fiskalne konsolidacije.\nČlanovi Vlade usvojili su danas Uredbu kojom se povećava iznos za dodelu priznanja za vrhunski doprinos nacionalnoj kulturi, odnosno kulturi nacionalnih manjina sa dosadašnjih 45 na 50 hiljada dinara.\nSrbija će biti uz svoj narod na Kosmetu


Parada pobede u Moskvi: Srbija je naš andjeo spasitelj - Ekonomske Vesti\nParada pobede u Moskvi: Srbija je naš andjeo spasitelj\nU Moskvi je upravo okončana Parada pobede povodom 73. godišnjice oslobodjenja od fašizma.\nNa paradi je učestvovalo 13.000 vojnika, a počasni učesnici su bili veterani učesnici Velikog otadžbinskog rata. Prikazana su i dostignuća ruskog vojno-industrijskog kompleksa medju kojima i tenk na daljinsko upravljanje, a predstavljen je i Jurij Borisov, novi ruski vice-premijer za vojno-industrijski kompleks.\nParadi su prisustvovali i predsednik Srbije Aleksandar Vučić i premijer Izraela Benjamin Netanijahu. Zajedno s predsednikom Rusije oni su u Aleksandrovskom parku položili vence na Grob neznanog junaka i cveće na spomenike gradovima herojima.\nIzveštač ruske državne televizije Sergej Briljov je u više navrata pohvalio znanje ruskog jezika (“bez akcenta“) pradsednika Srbije, a podsetio je i da „Srbija nije samo naš bratski narod“ nego i „naš andjeo spasitelj“ koji je 1941. godine primio na sebe Hitlerov udar i tako je odložen nacistički napad na SSSR.\n”To je čudesan momenat u istoriji“, rekao je Briljov.\n← Forbs: Si Djinping je najmoćniji čovek na svetu\nDolazi li novi naftni šok? →


MUZIKA, SPOTOVI I INFORMACIJE U SAVRŠENOM SKLADU\nJutjub (engl. YouTube) je pokrenuo svoju varijaciju „stori” (engl. Story) formata objavljivanja na društvenim mrežama, i to u saradnji sa sajtom Džinius (engl. Genius), sa tekstovima i informacijama o pesmama, da bi stvorili novu vrstu objava specijalno kreiranu za muziku.\n„Song stories” prikuplja intervjue i sadržaj sa Jutjuba, uključujući klipove iz spotova i snimke koncerata, zajedno sa činjenicama i tekstovima sa Džiniusa. Sadržaj je predstavljen u formatu kartica kojima korisnici mogu da upravljaju dok ih gledaju i slušaju.\n„Pesma je mnogo više od audio-fajla”, rekao je Ilan Zekori, jedan od osnivača i predsednik Džiniusa. Istakao je da konstantno rade na tome da korisnicima donesu interesantne i korisne informacije da bi njihovo muzičko iskustvo učinili bogatijim. Džinius i Jutjub, dva najveća izvora muzičkih podataka koji mogu da okupiraju vašu pažnju satima, prirodni su saradnici za ovu misiju.\nOvaj format najbolje funkcioniše na Džiniusovim aplikacijima za pametne telefone (Android i iOS), ali dostupan je i na njihovom sajtu. Ovo nije prvi put da se Džinius udružio sa velikom muzičkom platformom – 2016. godine su pokrenuli servis „Behind the Lyrics” (Iza teksta) u saradnji sa kompanijom „Spotify”. On se sastojao iz posebnih plejlista na kojima su izvođači mogli da podele razne informacije sa slušaocima, poput inspiracije i značenja teksta.\n„Storiji” su kolekcije kratkih video snimaka i drugih medija optimizovanih za male ekrane i trenutno su neverovatno popularni. Preko servisa „Song Stories”, Jutjub se pridružuje mrežama kao što su Snepčet, Instagram, Fejsbuk i Gugl koje pokušavaju da uvuku korisnike u personalizovane „zečije rupe” čija je svrha da im okupiraju pažnju i nateraju ih da ostanu na mreži što duže.\nJutjub dosta investira u ovaj format objavljivanja sadržaja. Trenutno rade i na zasebnoj usluzi „YouTube Stories”, gde kreatori mogu da objave kratke snimke koji se pojavljuju na vrhu početne strane.\nKao što vidimo, Jutjub se zaista trudi da redovno svoje korisnike obraduje novim uslugama koje unapređuju njegovo korišćenje. Zasad ovaj sajt nema ravnog kada je u pitanju plasiranje spotova, a zaista je dobro pitanje da li će se tako nešto i desiti u skorije vreme.\nKoliko vremena vi posvećujete Jutjubu i da li imate neke zamerke u vezi sa njegovim funkcionisanjem?


Britanski Telegraf ocenio najbolje beogradske hotele - News - Turistički svet\nBritanski Telegraf ocenio najbolje beogradske hotele\nUticajni britanski list Telegraf u rubrici posvećenoj putovanjima dao je visoke ocene za sedam beogradska hotela i jedan hostel, uz preporuke turistima da posete glavni grad Srbije.\nNa portalu britanskog Telegrafa objavljene su recenzije za, kako je naglašeno, najbolje beogradske hotele: Saint Ten, Square Nine, Smokvica Bed & Breakfast, Hotel Townhouse 27, Courtyard Belgrade City Center, Belgrade Art Hotel i Tesla Smart Stay, baš kao i za Play Hostel, koji je dobio ocenu 7 od maksimalnih 10.\nNajvišu ocenu 9 od 10 dobio je Saint Ten Hotel, dok su svi ostali hoteli dobili ocenu 8 od maksimalnih 10.\nObrazlažući ocenu za Saint Ten Hotel, u tekstu se navodi da on donosi "sofisticirani luksuz u jednoj od najcenjenijih beogradskih stambenih zona" i da "sa 56 soba, ima atmosferu intimnog butik hotela, sa restoranom koji postaje destinacija za sebe".\nA impresije o Square Nine hotelu su sledeće: "Na odličnoj lokaciji na jednom od glavnih trgova u Beogradu, ovaj prefinjeni hotel sa 5 zvezdica odlikuje se sjajnom elegancijom, počev od njegove fasade u "bauhaus" stilu, do njegovog danskog i američkog dekora iz sredine 20. veka. U ovom hotelu nalazi se vrhunski Square restoran, kao i japanski restoran na krovu".\nU tekstu se navodi i da prvi butik hotel u Beogradu, Townhouse 27, koji je "smešten u zgradi iz 1929. godine u srcu starog grada, poseduje 21 individualno dizajniranu sobu, čiji je elegantni stil ispunjen toplinom i sofisticiranošću u jednakoj meri".\nO Hotelu Tesla piše da je "moderan hotel inspirisan srpskim najcenjenijim naučnikom, Nikolom Teslom", da 17 stilizovanih soba nude više prostora nego uobičajeni butik hoteli i da je smešten u jednoj od najpopularnijih beogradskih rezidencijalnih zona, Vračaru.\nKada je u pitanju prvi Marriott hotel u Beogradu, čuveni britanski list piše o njegovoj sjajnoj lokaciji - na najpoznatijem trgu u Beogradu, zapazivši da je "sve elegantno i moderno iza staklene fasade ovog hotela sa 4 zvezdice, dobrodošlica topla i opuštajuća, i izuzetno dobra vrednost za novac, s obzirom da se hotel nalazi na tako dobroj lokaciji".\nKada je reč o hotelu Smokvica Bed & Breakfast, britanski list navodi da je "čuveni Hemptons dobio balkansku verziju u ovom intimnom B&B smeštaju", čijih osam "rustičnih i šik soba nude vrednost za novac, dok je šarmantna restoranska bašta jedna od najpopularnijih u ovom kraju".


Mesina posle Tokija preuzima reprezentaciju Italije? - Sportklub\nMesina posle Tokija preuzima reprezentaciju Italije?\nReprezentacija Autor:Vladimir Todorović12. mar. 202112:54\nEtore Mesine biće najverovatnije selektor košarkaške reprezentacije Italije, posle Olimijskih igara. Iskusni stručnjak bi tako treći put preuzeo nacionalnu selekciju.\nTrenutno je na klupi Romeo Saketi, koji je Italiju odveo na Evropsko prvenstvo sa skorom 4:2, iako su izgubili dve poslednje utakmice u FIBA prozorima. Predvodiće „Azure“ i na Olimpijskom kvalifikacionom turniru i posle ako prođu na Igrama u Tokiju.\nMesina: Saša i Kobi su gurali sebe i tim do granica\nPosle toga njegova misija bi trebala da bude završena, jer ima određenih razmimoilaženja sa čelnim ljudima iz Saveza.\nPrema izvorima „Gazete delo Sporta“ već je uspostavljen kontakt sa Etoreom Mesinom, koji je dao usmeni pristanak da bude na čelu reprezentacije. Uslov je naravno da uspe tu poziciju da uskladi sa obavezama u klubu. Mesina trenutno vodi Olimpiju iz Milana, učesnika Evrolige.\nAko Mesina ne bi mogao da se prihvati posla kao rezervna opcija spomnje se trener Venecije Valter De Rafaele, koji je u poslednje četiri godine osvojio dva italijanska prvenstva, jedan Kup i FIBA Evropa kup.\nEttore Messina reportedly has a verbal agreement to become the next head coach of Italyhttps://t.co/WZRLBgPS7K\n— Eurohoops (@Eurohoopsnet) March 12, 2021\nEttore Messinakošarkaška reprezentacija Italije


RTCG - Radio Televizija Crne Gore - Nacionalni javni servis :: Hronika :: Ulami i Mijoviću prijeti po 40 godina zatvora\nJUČE SASLUŠANI 18. 02. 2017. 08:24 >> 08:00 4\nUlami i Mijoviću prijeti po 40 godina zatvora\nVladimir Ulama (24) i Darko Mijović (26), koji se terete za teško ubistvo na podmukao način Petrovčanina Nemanje Medina, juče su saslušani u Višem državnom tužilaštvu, potvrdila je za Pobjedu zastupnica porodice Medin, advokatica Andrijana Razić.\nUlama i Mijović do sada su se teretili za otmicu Medina, dok je Bogdan Milić bio označen kao pomagač u otmici. Tužilaštvo je i protiv Milića prekvalifikovalo krivično djelo, pa ga sada tereti za pomoć učiniocima nakon ubistva Medina. Pod istragom su i Zoran Muhadinović i Marko Vujačić, ali tužilaštvo, za sada, protiv njih nije prekvalifikovalo krivično djelo pa se i dalje terete za pomoć učiniocima nakon izvršenog krivičnog djela.\nAdvokatica Razić je kazala da bi istraga u slučaju nestanka Petrovčanina uskoro trebalo da se privede kraju. Prema riječima advokatice Razić, Tužilaštvo novu kvalifikaciju temelji na već postojećim spisima i dodatnim vještačenjima telekomunikacijske struke. Ona navodi da Tužilaštvo smatra da je nova kvalifikacija primjerenija i da ona može da egzistira u ovakvim okolnostima kada se ne zna sudbina Nemanje Medina.\n"Da li će sve ovo opstati do podizanja optužnice i da li će doći do dodatnih promjena u opisu optužnice vidjećemo u narednih nekoliko dana. Naime, uskoro ističe zakonski rok od šest mjeseci koliko okrivljeni mogu biti u pritvoru prije podizanja optužnice", objasnila je Razić.\nPo svemu sudeći, dodatni dokazi bili su ključni da tužilaštvo promijeni kvalifikaciju djela i okrivljenima na teret stavi ubistvo na podmukao način. Proširenom istragom Ulama i Mijović se terete da su 8. jula prošle godine na podmukao način i sa umišljajem ubili Medina. U naredbi za proširenje istrage Bogdan Milić se tereti da je pomogao Ulami kao učiniocu krivičnog djela za koje je propisana kazna od 40 godina zatvora.


Ove aktivnosti će obezbijediti tehničku pomoć i investicije za smanjenje karbonskih emisija iz putnog saobraćaja u oblasti Bokokotorskog zaliva, razvoj modela potreba za saobraćajem i strategije održivog saobraćaja u obalnom području i akcionog plana za Bokokotorski zaliv i opcijama održivog saobraćaja u turizmu da bi se podigao nivo svijesti i obezbijedili podsticaji turistima da koriste niskokarbonske načine prevoza.\nPovećano korišćenje javnog prevoza u obalnom području\nPovećanje prosječne brzine putovanja obalnim putevima i smanjenje saobraćajnih guž\nSmanjenje potrošnje goriva i emisija gasova sa efektom staklene bašte iz putnog saobraćaja u Bokokotorskom zalivu duž 107 kilometara obale.\nU okviru aktivnosti vezanih za održivi saobraćaj u Crnoj Gori razvijena je Studija o mogućnostima korišćenja obnovljivih izvora energije za napajanje energijom žičare Kotor-Cetinje.\nOvaj infrastrukturni projekat će pomoći da se ostvari jedan od glavnih ciljeva Vlade Crne Gore i opština Kotor i Cetinje, a to je razvoj visokokvalitetnih turističkih sadržaja. Ukupan željeni efekat projekta je da u budućnosti otvori ovu oblast za regionalne i međunarodne turiste tako što će generisati veliku aktivnost kruzera u Kotoru i privlačiti lokalne i regionalne posjetioce na jadransku obalu kao što je slučaj sa Dubrovnikom koji je udaljen samo 50 kilometara. Drugi efekat će se ogledati u smanjenju automobilskog i autobuskog saobraćaja na 55 kilometara dugom magistralnom putu Kotor-Cetinje koji ide oko nacionalnog parka Lovćen.\nGlavni cilj studije vezan za napajanje žičare Kotor-Cetinje iz obnovljivih izvora energije istražuje niskokarbonske i karbonski neutralne mogućnosti u kontekstu planiranja i razvoja ove žičare.\nU okviru projekta „Razvoj niskokarbonskog turizma”, a u saradnji sa opštinama u Bokokotorskom zalivu (Herceg Novi, Kotor i Tivat) i prijestonicom Cetinje razvijena je regionalna, integrisana i raznovrsna niskokarbonska strategija održivog saobraćaja i akcioni plan (Održivi plan urbane mobilnosti) za Bokokotorski zaliv i Cetinje. Teži se sprovođenju 24 mjere predstavljene u akcionom planu koji daje doprinos niskokarbonskom prostornom planiranju i kao takav je u potrazi za direktnom vezom sa opštinskim i državnim prostornim planovima koji su trenutno u fazi razvoja ili dopune u ovoj oblasti.\nPlan takođe uključuje postojeće inicijative koje se tiču međuopštinskih niskokarbonskih saobraćajnih veza, posebno žičare Kotor-Lovćen-Cetinje koja treba da bude uključena kao sastavni dio ovog plana, ali i druge inicijative predložene od strane zainteresovanih aktera tokom konsultativnog procesa. Posebna pažnja mora biti posvećena lučkom saobraćaju u Bokokotorskom zalivu kako u osnovnoj procjeni tako i u predloženim mjerama.\nZbog činjenice da ciljna oblast obuhvata 4 različite opštine za izradu plana koristila se metodologija za razvoj Policentričnog plana održive urbane mobilnosti (http://www.poly-sump.eu/) koji je pogodan za policentrične predjele – oblasti koje imaju više centara gdje su robe i usluge, pa time i saobraćajne potrebe raspoređene u različitim gradovima.


Greška bivšeg golmana Rada ili prestrogo dosuđen penal? video\nBivši golman Rada Milan Borjan bio je tragičar sinoćnje premijere njegovog Ludogoreca u Ligi šampiona. Ovaj golman sa kanadskim pasošem je u dubokoj sudijskoj nadoknadi načinio grubu grešku nakon kojeg je dosuđen penal za Liverpul, kojeg je potom Džerard pretvorio u pobedu od 2:1.\nLudogorec je sinoć bio veoma blizu senzacije na "Enfildu". Bugarski predstavnik je pri rezultatu 0:0 pogodio stativu, da bi defanzivni deo ekipe potpuno zaustavio Engleze koji su tokom večeg dela meča delovali bezopasno. Potom je usledio pakleni finiš...Desetak minuta pre kraja Mario Baloteli je dobio jedan od njegovih trenutaka inspiracije donevši vođstvo svom timu i svi su tada pomislili da je obezbedio prva tri boda za povratnika u elitno takmičenje, ali tako nisu mislili gosti.\nU prvom minutu sudijske nadoknade vremena Abalo je doneo izjednačenje debitantu u Ligi šampiona, ali je bivši golman Rada Milan Borjan samo minut kasnije napravio jednu grubu grešku. Umesto da na povratni pas svog saigrača ispuca loptu Borjan je oklevao kako bi ukrao još koji minut ali mu je loptu preoteo Mankiljo. Borjan ga je reagovao nakon čega je Mankiljo pao a sudija je pokazao na belu tačku sa koje je kapiten Džerard doneo prvu pobedu “crvenima”.


Naučnici koriste PREČIŠĆENU KANALIZACIONU VODU ZA UZGOJ ŠUME veličine 500 hektara usred pustinje! | Djole.dog\nNaučnici koriste PREČIŠĆENU KANALIZACIONU VODU ZA UZGOJ ŠUME veličine 500 hektara usred pustinje!\nDjole dog 09.03.2020\nDezertifikacija ili širenje pustinje je proces koji je izazvao veliku zabrinutost u poslednjoj deceniji u Egiptu, gde je 96% zemlje pusto. Ali zapadno od Sueckog kanala možete da vidite bogate šume eukaliptusa, tikovine i mahagonija usred narandžastog peska i plavog neba Sahare!\nOvo je rezultat ambicioznog programa borbe protiv dezertifikacije stvaranjem održivih šuma koje se u potpunosti napajaju otpadnim vodama. Šuma dugačka 500 kilometara samo je malo udaljena od naseljenog egipatskog grada Ismailije, u kome živi 400.000 ljudi koji godišnje proizvode milione tona otpadnih voda.\nDesetak kilometara, kanalizaciona voda stiže u masivne podzemne posude u kojima žive mikroorganizmi koji ubrzavaju proces prečišćavanja voda. Sistem cevi zatim odvodi otpadne vode kroz šumu.\nNedavni napori egipatskih naučnika u istraživanjima sugerišu da potencijal otpadnih voda za pošumljavanje u zemlji može pretvoriti 1,6 miliona hektara pustinje u komercijalne šume koje bi bile obradive i ekonomski održive.\nNa taj način bi bioraznolikost komercijalne šume mogla da ima veći spektar životinjskih i biljnih vrsta.\nSELO LISICA U JAPANU gde živi 6 RAZLIČITIH VRSTA je verovatno jedno od najslađih mesta na Zemlji! (VIDEO)\nFOTO GALERIJA: Ljubav između dece i pasa\nKako su mladi ljudi spasili SEDAM BEBICA KENGURA koje su ostale bez mama u požarima u Australiji\nOvaj mačor je pronađen 5 GODINA POSLE NESTANKA i to 1.900KM DALJE od mesta gde je živeo!\nTrampova administracija je dala predlog da se ODOBRE GENETSKI MODIFIKOVANI USEVI na hiljade hektara!


Energyobserver - REGION / EU / MOGUĆE DA EU UVEDE TAKSU NA EMISIJE CO2 ZA ZAPADNI BALKAN / AUTOR: VLADIMIR SPASIĆ BGEN\nREGION / EU / MOGUĆE DA EU UVEDE TAKSU NA EMISIJE CO2 ZA ZAPADNI BALKAN / AUTOR: VLADIMIR SPASIĆ BGEN\nDirektor Sektora za trgovinu na slobodnom tržištu Elektroprivrede Srbije (EPS) David Žarković, izjavio je danas da se “šuška” da bi Evropska unija (EU) mogla za zemlje Zapadnog Balkana uvede takse za emisije ugljen-dioksida, što bi moglo da bude veliki udar na cenu električne energije.\nSvi koji emituju CO2 u EU moraju da svoje emisije “pokriju” emisionim jedinicama CO2, koje mogu dobiti besplatno ili kupiti. Ove jedinice u stvari predstavljaju CO2 taksu ili porez, i trenutna cena je između 22 i 24 evra.\n“Mi sigurno nećemo ući u CO2 mehanizam EU. Ali, najveći udar na cenu električne energije mogao bi da bude kroz uvođenje taksi na emisiju ugljen-dioksida. Cena za CO2 u EU po megavat-satu iznosi trenutno oko 24 evra. Srbija nema obavezu da primenjuje te takse, ali se „šuška“ da bi EU mogla da uvede tu obavezu za Zapadni Balkan”, otkrio je Žarković na konferenciji “Elektroenergetika u regionu – razvoj tržišta”, koju je organizovao internet časopis Balkanmagazin.\nKako su preneli mediji, na pitanje da li je poznato kada bi ta taksa mogla da bude uvedena, on je rekao da se o tome priča, ali da ne zna da li će se to dogoditi.\nUpitana o uvođenju ove takse, šefica sektora za električnu energiju Sekretarijata Energetske zajednice Jasmina Trhulj je rekla da ne postoji nikakav vremenski okvir po tom pitanju.\nU toku je, kako je navela, izrada studije za subvencije u sektoru uglja sa kojom EZ želi da počne razgovore na ovu temu.\n“Najniža cena električne energije u EU je na nivou najviše cene u regionu, odnosno Bugarska i Crna Gora imaju cenu od oko 10 evrocenti po kilovat-satu. Zemlje u regionu još nemaju obavezu da plaćaju taksu za emitovanje ugljen-dioksida, koja je 22 evra po kilogramu CO2. Kada bi se primenjivala ova obaveza bi mogla da uveća cenu električne energije u regionu i za oko 30 odsto“, navela je Trhulj.\nCena za domaćinstva u zemljama Zapadnog Balkana najniža je na Kosovu*, a za privredu u Makedoniji. Cena za domaćinstva u Srbiji je druga najniža u regionu, a treća kada je reč o privredi.\nInače, ranije prognoze govorile su da će obaveza proizvođača električne energije da plaćaju za emisije CO2 u Srbiji pojaviti u periodu 2020-2025, kada bi Srbija trebalo da uđe u EU.\nPrekogranična balansna saradnja uštedela bi regionu 16 miliona evra\nTrhulj je navela da je za potpunu integraciju tržišta Zapadnog Balkana sa tržištem EU, neophodno da se unaprede i izjednače pravni okviri.\n“Neophodno je da se izmeni i ugovor o osnivanju Energetske zajednice, na čemu se radi i očekuje se da će biti usvojen do polovine godine, a primenjen do kraja godine”, rekla je ona.\nKada je reč o balansnom tržištu završava se projekat koji pokazuje da su moguće velike uštede ako se zemlje regiona integrišu i iskoriste pogodnosti kontrolnih blokova.\n“Gledajući samo deo prekogranične balansne saradnje, moglo bi da se uštedi oko 16 miliona evra godišnje na nivou regiona. Najveće uštede imala bi Elektromreža Srbije (EMS), oko 5 miliona evra”, istakla je ona.\n04.02.2019 · CENA_ELEKTRIČNE_ENERGIJE / CO2 / EMISIONE_JEDINICE_CO2 / EMS / ENERGETSKA_ZAJEDNICA / EPS / UGLJEN-DIOKSID


Foto: Screenshot | Tegeltija: Pred CIK-om veliki napor da dokaže legitimitet\nSrna 09.09.2020 21:01\nBANJALUKA - Predsjedavajući Savjeta ministara Zoran Tegeltija smatra da je pred Centralnom izbornom komisijom (CIK) BiH veliki napor da dokažu svoj legitimitet i pokažu da nisu izabrani kako bi pokušali prikazati rezultate izvan izborne volje građana.\n"Kao predsjedavajućem Savjeta ministara važno mi je bilo da niko ne traži izgovor u Savjetu ministara da ne bude izbora ove godine. Mislim da je u BiH mnogo onih koji nisu željeli ove lokalne izbore", rekao je Tegeltija za "ATV" i dodao da je u BiH specifična situacija zato što je opozicija ta koja ne želi izbore.\n"U narednih 15 dana zajedno sa entitetima biće pripremljen obiman investicioni ciklus kojim ćemo sve naše projekte, koji su važni BiH i za regionalno povezivanje, staviti na sto i predstaviti u okviru raspoloživih finansijskih sredstava i vidjeti koji su potrebni dodatni izvori sredstava preko međunarodnih finansijskih institucija", rekao je Tegeltija.\n"Razgovaraćemo sa MMF-om i ambasadorom (šefom Delegacije EU u BiH Johanom) Zatlerom da obezbijedimo sredstva za normalno funkcionisanje svih institucija i sredstva za investicione cikluse", istakao je Tegeltija.\n"Makrofinansijska pomoć za BiH treba da se obezbijedi u narednih nekoliko godina, slično po scenarijumu kako EU stavlja ta sredstva na raspolaganje svojim članicama, od čega je njima 50 odsto sredstava grant. Mi to ne možemo očekivati, već kreditna sredstva", pojasnio je Tegeltija.\n"To nije sloboda kretanja, ali mišljenje zdravstvenih radnika je da još uvijek postoje problemi sa pandemijom virusa korona i da bi mi teško izdržali situaciju ukoliko bi otvorili slobodno kretanje građana, bez ovih testova", kaže Tegeltija.


NK Čelik otkrio: Koliko novca su Robijaši donirali zeničkom klubu ove sezone – Sport Centar NK Čelik otkrio: Koliko novca su Robijaši donirali zeničkom klubu ove sezone – Sport Centar\nUdruženje navijača Robijaši Zenica nastavilo je sa podrškom za NK Čelik, a iz ovog kluba objavili su iznos finansijske pomoći koju su navijači uplatili na račun kluba.\nRobijaši su, u teškim vremenima za Čelik, ponovo stali iza svog kluba, a iz zeničkog kluba saopšteno je kako su navijači uplatili 12.458 KM u toku nedavno završene sezone.\n“Od početka naše borbe su bezrezervna podrška, kako u ljudskom, organizacijskom tako i u materijalnom smislu.\nRobijaši su nogometnom klubu Čelik, u ovoj takmičarskoj sezoni, donirali iznos od 12.458,00 KM, zbog čega ovim putem upućujemo najsikreniju zahvalnost UG Robijaši Zenica 1988″, saopšteno je iz zeničkog kluba.\nRobijaši: Ako bude problema na protestima, zna se ko je građanima prijetio oružjem\nNakon Kasumovićevih riječi, stigao odgovor Čelika: Čovjek je, nažalost, pogubio sve konce\nKasumović o prijetnjama iz NK Čelik: Bit ću primoran braniti se oružjem ukoliko se MUP ogluši


Tači: Sanjam da se Preševo, Medveđa i Bujanovac pripoje Kosovu Sa druge strane tvrdi da ne postoje ni razgovori, ni dogovor o razmjeni teritorija.\n22. 05. 2020. u 08:20 Face.ba\nPredsjednik Kosova Hašim Tači demantovao je optužbe kosovskog premijera Aljbina Kurtija, ali i međunarodnih analitičara, o tome da postoji dogovor, odnosno nacrt sporazuma sa Beogradom o razmjeni teritorija. Sa druge strane, uvjeren je da će SAD podstaći postizanje "konačnog sporazuma" sa Beogradom, dok istovremeno sanja da se Preševo, Bujanovac i Medveđa "pripoje Kosovu".\n"Sanjam o tome da se Preševo, Medveđa i Bujanovac beskompromisno uključe u teritorijalni integritet Republike Kosovo", rekao je Tači u emisiji Rubikon na TV Kljan Kosova, prenosi Kossev.\n"Ko god govori o razmjeni, to je za unutrašnju upotrebu, pošto se o tome nije nikada razgovaralo, a kamoli u Washingtonu", tvrdi Tači.\nZa Kurtijeve optužbe da je postigao tajni sporazum sa Beogradom, Tači je kazao da su "čaršijske priče" i istakao da se sve što se dogodilo u Washingtonu je bilo "pokazivanje volje da se nastavi dijalog".


7 načina da usrećite svoje dete - mojabeba.rs\nDa li su deca srećna samo kada dobijaju lepe igračke i gomile slatkiša? Ili, kada im dopustite da rade šta hoće? Sve je to tačno, ali nedovoljno…\nBez obzira na to da li vam je dete nekada reklo nešto slično ovome ili ne, trebalo bi na vreme da se zapitate šta decu zaista čini srećnom i da li činite prave stvari koje ih istinski usrećuju. Pojam „sreća“ je veoma širok i na svako dete može da se manifestuje u različitom obliku, međutim, svaki roditelj mora da zna kako da „navuče“ osmeh na lice svog deteta, a da pri tom ne poseže za novčanikom i kupuje mu baš sve na šta dete pokaže prstićem. Evo nekoliko dečijih zahteva koje svaki roditelj može da ispuni bez bojazni da će razmaziti ili „pokvariti“ svoje dete.\n1. „GLEDAJ ME!“\nDete voli da dobije priznanje za svaki „poduhvat“ koji je ostvarilo, bez obzira na to da li se radi o kućici koju je napravilo od kockica ili o nekoj veštini koju je upravo savladalo. Ono želi da vi vidite ono što je stvorilo i zato uvek nađite vremena da odete sa njim do mesta „podviga“ i pohvalite ga. Roditelji, koji odaju priznanje svakom uspehu i trudu svog deteta, čine ga srećnim i pozitivno utiču na jačanje njegovog samopouzdanja. Dečji psiholozi naglašavaju da ukoliko roditelj želi da ima dobro dete, mora da mu pruža neprestanu podršku, a to se postiže pohvalom, pažnjom i nagradom. Trik nije u kritikovanju onog što je dete loše uradilo, već u pohvali i nagrađivanju zbog onih stvari koje je uradilo kako valja. Kada se kaže „nagrađivanje“, ne misli se na kupovinu skupocenih poklona, već na verbalnu podršku, lepu reč i poljubac.\n2. „POKAŽI MI NEŠTO NOVO!“\nNe postoji dete koje nije radoznalo. Svako dete želi da istražuje, doživljava nove i uzbudljive stvari. Naravno, pri tom se ne misli da treba da osvajate planinske vrhove ili da se penjete na najviše drvo kako biste impresionirali svog mališana. Dovoljno je da ga odvedete u park i pokažete mu kako i labudovi u jezercetu svoju porodicu izvode „u šetnju“. Tom prilikom labudićima možete da nadenete imena (koje ćete samo vas dvoje znati), pa s vremena na vreme svratite u park da vidite kako napreduju i da li rastu. Na taj način poseta parku (u kojem nema ničeg više od onoga što je dete ranije videlo) pretvara se u uzbudljiv događaj.\n3. „ZADAJ MI PRAVILA, ALI IH I TI POŠTUJ!“\nMožda će vam zvučati neobično, ali deca vole da im roditelji postave određena pravila. Ako svom detetu kažete da MORA da opere ruke pre jela ili posle vršenja nužde (što predstavljaju osnovne higijenske navike), onda budite dosledni i vratite ga u kupatilo SVAKI put kada posumnjate da to nije učinilo. Naravno, nije potrebno posebno isticati da svaki član porodice takođe mora da poštuje zadata pravila. Ili, ako zahtevate od deteta da svoje igračke vrati na mesto nakon što je završilo sa igrom, onda i vi operite posuđe odmah nakon što ste završili sa ručkom. Jer, ako kažete: „Sada mi se to ne radi, kasnije ću“, i dete ima pravo na isti postupak.\n4. „MAZI ME, MAZI ME I OPET ME MAZI!“\nMaženje izaziva osećanje sreće kod svih ljudi, bili oni odrasli ili deca. Međutim, kod dece je to osećanje intenzivnije jer je ono u vezi sa osećanjem sigurnosti. Osim toga, medicinski je dokazano da se u organizmu deteta, koje roditelji često maze, pojačano luče „pozitivni“ hormoni koji utiču na brže povezivanje nervnih ćelija u mozgu, pa su ta deca inteligentnija od one koja su uskraćena za ovaj vid ljubavi. Pošto se centar za emocije i onaj za pamćenje nalaze jedan do drugog u mozgu, čovek najbolje pamti ono što je u vezi sa osećanjima, bilo lepim ili ružnim.\n5. „NEMOJ DA SE ODMARAŠ, HOĆU DA SE IGRAM“\nDeca obožavaju da skaču i pri tom stvaraju buku, što većini roditelja „ide na živce“, naročito ako deca to čine baš kada oni žele da se odmore nakon napornog radnog dana. Ali, deca ne mogu da „tempiraju“ vreme kada žele da „ispucaju“ svoju energiju, tako da je u tim slučajevima mnogo pametnije da odustanete od odmora i odete sa detetom na igralište, nego da pokušavate da ga smirite – to vam sigurno neće poći za rukom. Iako ovo može da vam zvuči kao nepotrebno filozofiranje, verujte da je to jedina istina. Znamo da ćete pomisliti: „Oni samo tako pišu, a kada dođu kući, izvale se u krevet i deci ne daju ni da pisnu“, međutim, moramo da vas razočaramo – jer niste u pravu. Naime, najbolji „recept“, koji, verujte, zaista funkcioniše, a kojim se postiže princip „i vuk sit i ovce na broju“, jeste da detetu kažete da vam je potrebno samo pola sata odmora, a da ćete odmah nakon isteka tog vremena ići zajedno na igralište da se igrate loptom. I ne zaboravite da mu pokažite na časovniku mesto gde treba da stigne velika kazaljka sata, a u dogovoreno vreme neka počne njegovo vreme za igru i skakanje.\n6. „I JA HOĆU TO DA RADIM!“\nSigurno ste mnogo puta do sada doživeli da vam se dete mota oko nogu upravo onda kada završavate ručak ili spremate kupatilo. Najčešća reakcija majki tada glasi: „Skloni se, smetaš mi!“ ili „Zar ne vidiš da žurim?“. Greška! Dete ne želi da vam smeta, već da učestvuje u onome što rade odrasli. I umesto da ga učinite nesrećnim time što ćete ga oterati, usrećite ga time što ćete mu dodeliti neki jednostavan zadatak: neka briše plastične posude (one ne mogu da se razbiju), meša sos ili pere paradajz za salatu.\n7. „HAJDE DA SE SMEJEMO!“\nSmeh je zdrav – podstiče cirkulaciju krvi, poboljšava funkcionisanje pluća, čisti bronhije, pojačava odbrambene snage organizma i deluje lekovito kod upalnih procesa. Ovo su pozitivni aspekti smeha s medicinske strane gledano, a kada je reč o psihološkim blagodetima smeha, mogli bismo ih satima nabrajati. Ukratko rečeno, smeh drži porodicu na okupu, a ljudi koji se, kada su zajedno, mnogo smeju, bliski su i srećni!\nTagovi: kako usrećiti dete Mališan vaspitanje\nNajslađi izgovor: Nisam kriva ja! Barbike su me nagovorile…\n9 окт, 2015 Video\nDok je tata bio ljut zbog štete koju je napravila, trogodišnja Sofija je pronašla način da se izvuče iz situacije, što je nasmejalo roditelje, ali ...\n1 дец, 2016 Zabava\nIako je stara samo par dana malena Amira Ivon glen potpuno se prepustila iskusnim rukama medicinske sestre i uživala u kupanju. Tata Taveon Glen po...


Od utorak generalni štrajk u FAP-u – ZoomUe\nOd utorak generalni štrajk u FAP-u\nby branko · 22 фебруара, 2016\nPRIBOJ – Kako je saopšteno iz Štrajkačkog odbora FAP-a, u utorak će u ovom kolektivu započeti generalni štrajk, sa zahtevom da se reši sudbina FAP-a kroz privatizaciju, obezbedi posao i isplate sve zaostale zarade.\nNakon razgovora predstavnika Štrajkačkog odbora radnika Fabrike automobila FAP iz Priboja u Vladi Srbije krajem prošle sedmice u Beogradu, na kome je FAP-ovcima obećana isplata jedne od devet zaostalih plata 1. marta, uplata doprinosa za zdravstvo i doprinosa za PIO radnicima FAP-a koji su do sada po bilo kom osnovu napustili ovo preduzeće.\nNajavljeno je i održavanje Skipštine akcionara FAP-a iz Vlade Srbije na kojoj bi se razgovaralo o zahtevima radnika oko otuđenja imovine u FAP-u, sa čime nisu bili zadovoljni predstavnici štrajkačkog odbora koji traže da nadležni organi odmah uđu u FAP i ispitaju radničke zahteve po ovom pitanju. Štrajk će biti organizovan u krugu preduzeća.\nUhapšena zbog prevare i nedozvoljene trgovine\nby Vesna Đurović · Published 29 новембра, 2018\nZa minimalnu cenu rada 37 000 dinara?\nby Slobodan Simic · Published 25 августа, 2020\nNarkotike probalo oko 4,5 odsto sedmaka i prve godine\nNext story 20 godina KUD-a Zlatibor\nPrevious story Uspeh karatista Užica na turniru u Valjevu


Novi sadržaji magnet za turiste - PPmedia\nPosted on\tjul 5, 2018 1:49 pm by adminpp033\nTuristički poslenici i hotelijeri na Zlataru spremno su dočekali letnju sezonu. Dobra poseta tokom maja najavljuje berićetno i leto, a kako bi broj turista nadmašio prošlu godinu, u Turističkoj organizaciji „Zlatar“ uvode nove i raznovrsne vanpansionske sadržaje.\nPrvi je akva park čija bi izgradnja uskoro trebalo da započne na Zlatarskom jezeru. Moderan kompleks na vodi, zamišljen kao zabavni odnosno sportski poligon sa brojnim sadržajima, gradiće se u neposrednoj blizini Vizitorskog centra na Kokinom Brodu na površini od oko 1300 kvadrata. Sredstva za njegovu izgradnju od 4,6 miliona dinara obezbedili su Ministarstvo turizma i Opština Nova Varoš.\nZa ljubitelje adrenalinskih sadržaja tokom ovog leta biće pušten u funkciju prvi zip-lajn u novovaroškom kraju. NJegova izgradnja, na još uvek nepreciziranoj lokaciji, u dužini od oko 1000 metara, koštaće oko 2,2 miliona dinara, a novac je opredeljen iz republičke kase uz manje učešće lokalne samouprave.\nTuristička organizacija „Zlatar“ dobila je na konkursu Ministarstva turizma „zeleno svetlo“ i za projekat pod nazivom „Zlatovanje“. U njegovom fokusu je intenzivna i kontinuirana promocija potencijala novovaroškog kraja, a čitav program sprovodiće se u saradnji sa organizacijom „Srbija za mlade“.\n– Reč je o konceptu aktivnog odmora na planini tokom letnjih meseci, na period ne kraći od sedam dana. Predah od letnjih vrelina, netaknuta priroda, gostoljubivi domaćini i pristupačne cene na Zlataru najbolja su alternativa odlasku na more, idealna ponuda porodičnog odmora, kao i šansa, posebno za mlade, da aktivno provedu letnji odmor i posete jednu od najlepših destinacija u Srbiji – pojašnjava v.d. direktor ovdašnje Turističke organizacije i upravnik „Panorame“ Branko Pucarević i dodaje da „Zlatovanje“ pruža optimalan paket kojim se ovdašnja planinska lepotica prikazuje kao idealno odredište za odmor i rekreaciju.\nInače, smeštajni kapaciteti na Zlataru već od sredine juna trebalo bi da budu maksimalno popunjeni. Radi se o oko 1.000 kreveta u nekoliko hotela, vila, apartmana, seoskih domaćinstava i objekata narodne radinosti. Ako je suditi po dosadašnjem bukingu, odlična poseta očekuje se u privatnom smeštaju, a zadovoljstvo ne kriju ni u poslovodstvu hotela „Panorama“ koji je pun do sredine septembra.\n– Nakon polaznika rekreativne nastave, ekskurzija i individualaca iz zemlje i inostranstva koji su u hotelu boravili tokom aprila i maja, već za desetak dana smeštajne kapacitete popuniće sportisti. Smenjivaće se u grupama sve do jeseni, a na pripremama će boraviti odbojkaši, košarkaši, fudbaleri, rukometaši iz različitih delova zemlje, ali i iz regiona i Turske – kaže Pucarević, uz podatak da je u ovom objektu u prvom kvartalu 2018. ostvareno blizu 9.500 noćenja, što je za oko 40 posto više nego u istom periodu lane. -Turističku ekspanziju očekujemo naročito u drugoj polovini jula i tokom avgusta kada će se u Novoj Varoši održati niz tradicionalnih turističkih, kulturno-zabavnih, privrednih i stručnih skupova i manifestacija. Okosnicu svakako čini „Zlatarfest“, a pripreme za festival su već u toku. U saradnji sa lokalnom samoupravom, koja je pokrovitelj manifestacije, formiran je organizacioni odbor, a nadležna komisija raspisala je javnu nabavku za učesnike muzičko-zabavnog programa. Ukupan budžet za „Zlatarfest“ je oko tri miliona dinara, što će biti dovoljno da za goste i naše sugrađane priredimo raznovrstan program – dodaje Pucarević.\nOznake: Branko Pucarević, smeštaj na Zlataru, vesti nova varoš


Budući evropski asovi i svetska trenerska imena dolaze u Zrenjanin\nObjavljeno 28.03.2019. u 18h\nPeti po redu kadetski košarkaški turnir „Petrovgrad Basketball U16 Cup“ održaće se u Kristalnoj dvorani u Zrenjaninu od 5. do 7. aprila.\nDetalj sa prošlogodišnjeg otvaranja turnira\nZrenjanin će imati tu čast da, pored domaćih klubova Partizana i Petrovgrada, ugosti reprenzetacije Izraela, Makedonije, Crne Gore, Rumunije, Bugarske i Srbije u uzrastu U16 . Posetioci će imati priliku da na delu vide buduće asove evropske i svetske košarke i ujedno pomognu kroz humanitarni karakter turnira.\nTurnir će biti održan u organizaciji KK Petrovgrad iz Zrenjanina pod pokroviteljstvom Grada Zrenjanina. I ove godine veliki prijatelj turnira je kompanija GOMEX.\n– Kao visoko društveno odgovorna kompanija, priključili smo se organizaciji ovog turnira od samog početka prepoznajući vrednosti koje on promoviše kao istovetne onima kojima i mi težimo. U prethodne četiri godine, tih dana, Zrenjanin je bio centar omladinske košarke ali i grad najvećeg srca jer su posetioci kupovinom ulaznica na bazi dobrovoljnog priloga direktno pomagali misije humanitarnih udruženja i fondacija koja u fokusu imaju lečenje dece. Podršku smo do sada pružili Udruženju „Transplant heroji“, Fondacijama „Podrži život“ i „Zajedno za život“ kao i Nacionalnom udruženju roditelja dece obolele od raka – NURDOR – poručuju iz Gomex – a.\nZa ovu godinu i peto okupljanje u Zrenjaninu, posetioci turnira doniraće sredstva za humanitarni projekat pod nazivom „Sportom za bolje sutra“. U pitanju je inicijativa kojom je planirano poboljšanje uslova za obrazovanje i bavljenje sportom dece i omladine koja su u stanju socijalne potrebe.\nPored Grada Zrenjanina, uz projekat su stale još i Javna Ustanova „Sportski objekti“, Sportski savez grada Zrenjanina, Savez za školski sport grada Zrenjanina, Centar za socijalni rad i Gradska organizacija Crvenog Krsta.\nAkciju „Sportom za bolje sutra“ podržali su mnogi klubovi i organizacije (Džudo klub Proleter, Tekvondo klub Zrenjanin, Zrenjaninski polumaraton, Košarkaški klubovi Proleter i Petrovgrad, Rukometni savez Srbije…).\nNA OVOM TURNIRU SU IGRALI DONČIĆ I RADONČIĆ\nZrenjanin, kao grad sporta ima bogatu sportsku istoriju, ali i tradiciju organizovanja velikih međunarodnih takmičenja. Cilj ovog turnira je da se omogući mladim košarkašima naše zemlje da razmene iskustva sa sportistima iz inostranstva. Tokom prethodna četiri turnira, kroz grad na Begeju prodefilovao je impozantan broj mladih košarkaških nada, od kojih su neki već tada bili prave zvezde.\nDa je ovaj turnir pravi rasadnik talenata dokazuje i to da su na ovom turniru igrali, danas već svetski poznati košarkaški talenti, Dino Radončić i Luka Dončić.\nDino Radončić je takođe igrao na ovom turniru\nEkipe – učesnice turnira podeljene su na dve divizije. Diviziju A čine nacionalni kadetski timovi Izraela, Crne Gore, Makedonije i Srbije, dok su u Diviziji B kadeti Rumunije i Bugarske ali i mladi košarkaši Partizana i Petrovgrada.\nUporedo sa turnirom biće održana trenerska klinika na kojoj će predavati poznata trenerska imena.\nKošarkaški spektakl "Petrovgrad kup" četvrti put u…\nPetrovgrad kup - najbolji košarkaški Evrope do 16…\nTagovi:košarka, Petrovgrad Basketball U16 Cup, pini gershon\nKošarkaši Proletera prekinuli crnu seriju – pao Pirot za miran zimski san


Lekari ponovo osigirani od profesionalne odgovornosti - Pharma Network\nLekari u Srbiji ponovo će biti osigurani. Posle raspisivnja javne nabavke i tendera, Lekarska komora Srbije izabrala je osiguravajuću kuću koja će sve lekare u Srbiji osigurati dok leče pacijente u bolnicama, domovima zdravlja i klinikama, ali i kada budu radili dopunski, u nekoj privatnoj zdravstvenoj ustanovi. Kako je rekao direktor LKS, Milan Dinić osiguranje i lekara specijalista i opšte medicine od profesionalne odgovornosti pokrivaće iznos od 12.000 evra po jednom slučaju. On je takođe naveo da ovo osiguranje ne umanjuje krivičnu odgovornost lekara. Dinić je rekao da je osiguranje lekara od profesionalne odgovornosti u Srbiji postojalo pre šest godina, ali da je to sad Evropski standard i trend.\n– I pacijenti će na ovaj način dobiti neku kompenzaciju za eventualno neki nedostatak koji bi se desio. Osiguranje neće važiti samo u nekim specifičnim situacijama, estetske hirurgije ne u smislu unapređenja zdravlja već na zahtev pacijenta, ili kada su i pitanju i situacije koje predviđaju neke infekcije i koje nisu vezane za rad lekara- kazao je Dinić.\nCinven kupuje Stadu?


24sata.info - Da li je na Marsu postojao okean?\nDa li je na Marsu postojao okean?\nAutor S N 04. 03. 2019. • 10:26\nNovo istraživanje pokazalo je da je Mars nekada imao ogroman sistem podzemnih voda, koji se prostirao širom planete, utvrdila je Evropska agencija za istraživanje svemira (ESA) pomoću sonde "Mars expres".\nIstraživači su otkrili 24 duboka, zatvorena kratera na sjevernoj hemisferi Marsa i tvrde da su pronašli prve geološke dokaze o međusobno povezanom vodenom sistemu duboko ispod površine Crvene planete.\nSvaki od kratera se spušta na blizu 4.000 metara ispod marsovskog "nivoa mora", a brojne karakteristike koje se vide na dubinama od 4.000 do 4.500 metara ukazuju na to da je postojala voda, sa dokazima o bazenima i tokovima koji su se promijenili tokom vremena.\n"Rani Mars je bio vodeni svijet, ali kako se klima planete promenila, voda se povukla ispod površine kako bi formirala bazene i 'podzemne vode'. Mi smo pronašli prve geološke dokaze o sistemu podzemnih voda širom planete“, rekao je glavni autor Frančesko Saleze sa Univerziteta u Utrehtu u Holandiji.\nIstraživači vjeruju da ovo otkriće može ukazati na to da je prije tri do četiri milijarde godina postojao okean na Marsu.


Zanimljivosti (korisne informacije,analize,predlozi) – 6.9.2020 – Infomanija tip\nZanimljivosti (korisne informacije,analize,predlozi) – 6.9.2020\nPosted on 6 Septembra, 2020 by Admin\n01:30 Diaz – Cerro Porteno\nNešto se opasno kuva u Diazu,igrači su počeli da dižu nos na upravu zbog neisplaćenih plata i traže da im se isplate plate za 2 meseca što im nisu isplaćene.Najgore je igrati praznog stomaka,a situacija u klubu je što se tiče finansija dosta loša !\nProblemi sa finansijama eskaliraju u druge probleme gde klub mora da dolazi u situaciju da namešta utakmice kako bi isplatio zaradu igračima.Jednostavno Diaz nije u povoljnoj poziciji,a kada vidite tabelu i prvogplasiranog Cerra na istoj i podatak da Diaza nisu dobili na prethodne 3 utakmice od kojih su 2 izgubili a 1 remizirali,sve osim pobede Cerra u ovoj situaciju u kojoj se nalazi domaćin je veliko IZNENAĐENJE !\nCerro pobedom overava lidersku poziciju,a nadam se da će protiv bezvoljnog domaćina to danas i pokazati.\nNaš predlog: 2 @ 1,55\nZbog finansija probati 1/2 ili over 6.5 (za manje uloge)\n04:00 Seattle Sounders – Portland Timbers\nDobro obratite pažnju na međusobne duele ove dve ekipe,na prethodna 4 meča sva 4 puta je pobeđivala ekipa koja je igrala u gostima,dva puta na velike kvote 3,50 i 4,00.\nKod amerikanaca je teško uhvatiti potencijalnu saradnju,ali da su veoma čudni rezultati to stoji.\nNaš predlog: Gost daje gol @ 1,30\n04:30 Los Angeles Galaxy – Los Angeles FC\nOve dve ekipe veoma dobar fudbal igraju,napadački su orijentisani,a kada pogledate njihove međusobne mečeve videćete da na 7/8 mečeva došlo da oba tima postižu pogodak.Sve je to prekinuto u prošloj utakmici pre malo manje od 15 dana kada je Los Angeles izgubio kod kuće od Galaxya gde su bili apsolutni favoriti ali su izgubili meč sa 0:2 bez postignutog gola.\nOvo je jedan klasični statistički tip:\nPogledajte njihove međusobne mečeve na link-u ispod:\nNaš predlog: GG @ 1,40\n« Zanimljivosti (korisne informacije,analize,predlozi) – 5.9.2020\nZanimljivosti (korisne informacije,analize,predlozi) – 8.9.2020 + INFO DANA »


Sara Velaga, Author at Lola - Page 3 of 68\nZnate li kada su ljudi počeli da slave rođendane? I kako je to izgledalo?\nTokom srednjeg vijeka, rođendani nisu proslavljani, većinom zbog toga što su katolička vjerovanja bila takva da su se proslave smatrale paganskima i direktnom prijetnjom za hrišćanstvo. Pored svega navedenog, njemački pekari počeli su prodavati specijalne rođendanske torte sa jednim slojem,…\nIsaac Asimov je napisao 500 knjiga, zbog 6 jednostavnih razloga\nAko postoji jedna riječ koja bi opisala ovog autora onda je to “prolific”. Kada bi se zbrojio broj novela, eseja i drugih zapisa Asimova koje je napisao u svom životu, a za koje bi vama trebalo 25 godina da ih…\nKada su se Kutchanice i Pepetuške srele desila se ljubav na prvi pogled i već mjesec dana Pepetuške imaju dom koji se zove Kutcha. Za one koji se pitaju o čemu je riječ, evo kratkog osvrta. Kutcha je novootvorni concept…\nKada je neko svjestan žrtve koju je neophodno podnijeti za uspjeh, onda on uspješno prevazilazi sve prepreke na putu do njega. Upravo takav je Edhem Eddie Čustović, “državljanin BiH sa adresom u Australiji” kako za sebe voli reći. Veliki inovator,…\nŽena koja je više od 30 godina sakrivala svoje lice\nNeki ljudi su nezadovoljni određenim dijelom svog tijela kao što je nos, usta ili brada. Međutim, Lisa Goodman-Helfand je imala problem sa kompletnim tijelom. Posvetila je punih 30 godina sakrivanju svog lica i pronalasku odgovarajuće odjeće koja će pokriti ostatak…\nAnja Kavić: Volim Banjaluku, ali ne znam koliko je spremna podržati rad kreativnih ljudi\nDobitnica ovogodišnje nagrade grada mladima Banjaluke naša je nagrađivana režiserka i scenaristkinja, mlada Anja Kavić. Trenutno je na master studiju u Portugalu, a za Lolu otkriva detalje o tome kada se rodila ljubav prema režiji i scenariju, kao i to…


VUČIĆ NAJAVIO IZBORE: Trasirali smo put u budućnost, proverićemo volju naroda\nVUČIĆ NAJAVIO IZBORE: Trasirali smo put u budućnost, proverićemo volju naroda\nPredsednik Srpske naptredne stranke Aleksandar Vučih izjavio je da će na današnjoj stranackoj skupštini biti predložene neke promene, da će biti osveženo Predsedništvo stranke, jer su potrebni veliki rezovi.\n„Dogovorićemo se kako i na koji način ćemo to uraditi, potrebni su veliki rezovi. Biće novih imena, ali ono što je važno, to je činjenica da će u narednom periodu umesto zauzimanja ili osvajanja vlasti naš posao biti da razmišljamo isključivo o narodu“, rekao je Vučić.\nDodao je da je to i do sadav bio popsao većine članova stranke, te da se samo deo bavio kako da se dočepa fotelja.\n„To ćemo konačno da prekinemo“, rekao je Vučić izvinjavajući se stranački kolegama i članstvu što nije imao dovoljno vremena da se bavi strankom.\n„Ubuduće će verovatno biti više vremen i za to“, rekao je Vučić.\n„Početkom pregovora sa EU trasirali smo put u budućnost, sad moramo obaviti neophodne ekonomske i društvene reforme, a Srbiju da postavimo na zdrave noge.Rešićemo sva i Panićevo i sva druga nerasvetljena ubistva, to je naš dug i obaveza.“\nSednica prededništva SNS biće održana u nedelju u 10 časova rekao je Aleksandar Vučić.